รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี วันที่ 7 มีนาคม 2566
วันอังคารที่ 7 มีนาคม 2566
07/03/2566
สรุปข่าวการประชุมคณะรัฐมนตรี วันที่ 7 มีนาคม 2566
พลเอก ประยุทธ์  จันทร์โอชา นายกรัฐมนตรี  เป็นประธานการประชุมคณะรัฐมนตรี ณ ตึกสันติไมตรี (หลังนอก)
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (7 มีนาคม 2566) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกําหนดเขตที่ดินที่จะเวนคืน ในท้องที่ตําบลสํานักท้อน และตําบลพลา อําเภอบ้านฉาง จังหวัดระยอง พ.ศ. ....
2.  เรื่อง  ร่างพระราชกฤษฎีกาเพิกถอนอุทยานแห่งชาติป่าภูเปือย ป่าภูขี้เถ้า และป่าภูเรือ บางส่วนในท้องที่ตําบลแสงภา อําเภอนาแห้ว จังหวัดเลย พ.ศ. ....
3.  เรื่อง  ร่างกฎกระทรวงบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุข พ.ศ. ....
4.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรมเหล็กกล้าทรงแบนรีดร้อน เคลือบสังกะสีโดยกรรมวิธีจุ่มร้อน ต้องเป็นไปตามมาตรฐาน พ.ศ. ....
5.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การยกเว้นภาษีเงินได้นิติบุคคลสําหรับเงินอุดหนุนตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์)
6.  เรื่อง  ร่างพระราชกฤษฎีกากําหนดให้การประกอบธุรกิจทางการเงินบางประเภทอยู่ภายใต้บังคับของพระราชบัญญัติธุรกิจสถาบันการเงิน พ.ศ. 2551 พ.ศ. .... (เพื่อกํากับดูแลธุรกิจการให้เช่าซื้อและการให้เช่าแบบลิสซิ่งรถยนต์และรถจักรยานยนต์)
7.  เรื่อง  ร่างกฎหมายขยายระยะเวลามาตรการภาษีเพื่อรองรับการย้ายฐานการผลิตของนักลงทุนต่างชาติ (Thailand Plus Package) รวม 3 ฉบับ [ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการลงทุนในระบบอัตโนมัติ) ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการจ้างบุคลากรที่มีทักษะสูง) และร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการพัฒนาบุคลากรให้มีทักษะสูง)
8.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุนการบริจาคเงินให้แก่กองทุนวิจัย พัฒนา และนวัตกรรม)
9.  เรื่อง  การจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) [ร่างพระราชกฤษฎีกาจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) พ.ศ. ....]
10.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการกีฬา)
11.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุนการจ้างงานผู้พ้นโทษ)
12.  เรื่อง  ร่างระเบียบสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ว่าด้วยการร่วมลงทุนในโครงการซึ่งนําผลงานวิจัยและนวัตกรรมไปใช้ประโยชน์ พ.ศ. ....
13.  เรื่อง  ร่างกฎกระทรวงกําหนดประเภทและหลักเกณฑ์การประกอบธุรกิจโรงแรม (ฉบับที่ ..) พ.ศ. ....
14.  เรื่อง  ร่างกฎกระทรวงกําหนดลักษณะและระบบความปลอดภัยของอาคารที่ใช้ประกอบธุรกิจโรงแรม พ.ศ. ....
15.  เรื่อง  ร่างพระราชกฤษฎีกายกเลิกพระราชกฤษฎีกากําหนดเขตสํารวจการกักตุนโภคภัณฑ์ พ.ศ. 2563 พ.ศ. ....
16.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... [การปรับปรุงการจัดเก็บภาษีจากโทเคนดิจิทัลเพื่อการลงการลงทุน (Investment Token)]
เศรษฐกิจ-สังคม
17.  เรื่อง  การขยายอายุมาตรการสนับสนุนการให้สินเชื่อแก่ผู้ประกอบธุรกิจ (ระยะเวลา 1 ปี)
18.  เรื่อง  การกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 2564/2565
19.  เรื่อง  ขออนุมัติผ่อนผันการใช้ประโยชน์พื้นที่ลุ่มน้ําชั้น 1 เอ เพื่อจัดตั้งวัดอนาลโยทิพยาราม จังหวัดพะเยา
20.  เรื่อง  ขออนุมัติผ่อนผันการใช้ประโยชน์พื้นที่ลุ่มน้ําชั้น 1 เอ เพื่อจัดตั้งวัดบ้านห้วยน้ําผัก (ที่พักสงฆ์เทิดพระเกียรติสิรินธร) จังหวัดเลย
21.  เรื่อง  ขอยกเว้นมติคณะรัฐมนตรีที่ห้ามใช้ประโยชน์ป่านชายเลน กรณีแผนงานโครงการวางท่อขยายเขตจําหน่ายน้ําประปา จํานวน 3 โครงการ
22.  เรื่อง  ขอยกเว้นมติคณะรัฐมนตรีเมื่อวันที่ 15 ธันวาคม 2530 วันที่ 23 กรกฎาคม 2534 วันที่ 22 สิงหาคม 2543 และวันที่ 17 ตุลาคม 2543 ที่ห้ามใช้ประโยชน์ป่าชายเลนสําหรับการดําเนินการก่อสร้างสะพานคอนกรีตเสริมเหล็กข้ามคลองสวีเฒ่า บนเส้นทางสายปากแพรก-วิสัยใต้ พร้อมถนนผิวจราจรหินคลุก หมู่ที่ 1 ตําบลปากแพรกเชื่อม ตําบลวิสัยใต้ อําเภอสวี จังหวัดชุมพร
23.  เรื่อง  การกู้เงินเพื่อใช้ในกิจการของสํานักงานธนานุเคราะห์ ประจําปีงบประมาณ 2566 จํานวน 300,000,000.00 บาท (สามร้อยล้านบาท)
24.  เรื่อง  การปรับปรุงคุณสมบัติ หลักเกณฑ์ และสิทธิประโยชน์สําหรับการตรวจลงตราประเภทคนอยู่ชั่วคราวเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย (Long-Term Resident Visa : LTR Visa)
25.  เรื่อง  การจัดสรรอัตราข้าราชการตั้งใหม่ให้กับส่วนราชการในสังกัดกระทรวงพลังงาน กระทรวงยุติธรรม และกระทรวงวัฒนธรรม
26.  เรื่อง  รายงานผลการดําเนินโครงการช่วยเหลือเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิตปี 2564/2565
27.  เรื่อง  โครงการสนับสนุนทุนการศึกษาต่อระดับปริญญาตรีในประเทศให้แก่เยาวชนที่มีภูมิลําเนาในจังหวัดชายแดนภาคใต้ (ทุนอุดมศึกษาเพื่อการพัฒนาจังหวัดชายแดนภาคใต้ ระยะที่ 4)
28.  เรื่อง  ขอเพิ่มค่าป่วยการอาสาสมัครสาธารณสุขประจําหมู่บ้าน (อสม.) ในการตั้งคําของบประมาณรายจ่ายประจําปีงบประมาณ พ.ศ. 2567
29.  เรื่อง  หลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต [กรณีโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19))] (ฉบับที่ 3)
30.  เรื่อง  ขอผ่อนผันการใช้ประโยชน์พื้นที่ลุ่มน้ําชั้นที่ 1 บี เพื่อต่ออายุประทานบัตรทําเหมืองแร่และเพื่อประกอบกิจการที่เกี่ยวเนื่องกับการทําเหมือง ตั้งอาคารสํานักงาน อู่ซ่อม โรงงานโม่และย่อยหิน โรงงานคอนกรีต พื้นที่ทําการขึ้น - ลง เพื่อทําเหมืองตามแผนผังโครงการทําเหมือง ของห้างหุ้นส่วนจํากัด เชียงรายธนะวงศ์ ที่จังหวัดเชียงราย
31.  เรื่อง  การให้สิทธิสํารวจและผลิตปิโตรเลียมสําหรับแปลงสํารวจในทะเลอ่าวไทยหมายเลข G1/65 G2/65 และ G3/65
32.  เรื่อง  การจ่ายค่าตอบแทนพิเศษให้แก่พนักงานที่มีเงินเดือนเต็มขั้นของธนาคารอาคารสงเคราะห์
33.  เรื่อง  ขอยกเลิกมติคณะรัฐมนตรีเมื่อวันที่ 28 พฤษภาคม 2561 [เรื่อง ผลการดําเนินการตามมาตรา 5/8 แห่งพระราชบัญญัติองค์การมหาชน (ฉบับที่ 2) พ.ศ. 2559 เรื่อง แนวทางการควบคุมดูแลกิจการของคณะกรรมการองค์การมหาชน] เกี่ยวกับกรอบเวลาในการทบทวนความจําเป็นในการคงอยู่หรือยุบเลิกองค์การมหาชน
34.  เรื่อง  ขอความเห็นชอบการเสียภาษีสลากบํารุงสภากาชาดไทย
35.  เรื่อง  โครงการสลากการกุศลเพิ่มเติม
36.  เรื่อง  มาตรการช่วยเหลือค่าไฟฟ้าเพื่อบรรเทาผลกระทบต่อประชาชนที่ได้รับผลกระทบจากสถานการณ์ราคาพลังงานที่สูงขึ้น
37.  เรื่อง  ผลการดําเนินงานของการรถไฟฟ้าขนส่งมวลขนแห่งประเทศไทยในปีงบประมาณ2565 นโยบายของคณะกรรมการ และโครงการและแผนงานของการรถไฟฟ้าขนส่งมวลชนแห่งประเทศไทยในอนาคต
38.  เรื่อง  รายงานผลการดําเนินการโครงการจิตอาสาพระราชทาน
39.  เรื่อง  รายงานผลการขับเคลื่อนและติดตามการดําเนินงานการประชุมระหว่างนายกรัฐมนตรีกับผู้ว่าราชการจังหวัด ผู้แทนภาคเอกชน และผู้บริหารท้องถิ่น รัฐบาลนายกรัฐมนตรี พลเอก ประยุทธ์ จันทร์โอชา ปีงบประมาณ พ.ศ. 2566
40.  เรื่อง (ร่าง) แผนปฏิบัติการด้านการประชาสัมพันธ์แห่งชาติ (พ.ศ. 2566-2570)
41.  เรื่อง  ขออนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อใช้เป็นค่าใช้จ่ายโครงการฝายชั่วคราวกั้นแม่น้ําปิง (โครงการหนองขวัญ)
42.  เรื่อง  (ร่าง) แผนแม่บทการบริหารงานยุติธรรมแห่งชาติ ฉบับที่ 4 (พ.ศ. 2566-2569)
43.  เรื่อง  ขอขยายเวลาดําเนินโครงการและการเบิกจ่ายงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น โครงการพาณิชย์...ลดราคา! ช่วยประชาชน ปี 2565 และโครงการพาณิชย์...ลดราคา! ออนทัวร์ ทั่วไทย
44.  เรื่อง ขอทบทวนมติคณะรัฐมนตรีในการขอรับการสนับสนุนงบประมาณรายจ่ายงบกลางรายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าใช้จ่ายในการควบคุมและจัดการเลือกตั้งสมาชิกสภาผู้แทนราษฎร เป็นการเลือกตั้งทั่วไป ของกระทรวงศึกษาธิการและกระทรวงการอุดมศึกษา วิทยาศาสตร์ วิจัยและนวัตกรรม
45.  เรื่อง  ขออนุมัติหลักการดําเนินงานโครงการส่งเสริมการลดต้นทุนการผลิตข้าวรักษ์โลก BCG Model เพื่อขอรับการสนับสนุนงบกลาง รายการสํารองจ่ายเพื่อกรณีฉุกเฉินหรือจําเป็น พ.ศ. 2566
46.  เรื่อง  การขอรับการจัดสรรงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อก่อสร้าง/ปรับปรุงซ่อมแซมถนน แหล่งกักเก็บน้ําหรือสิ่งสาธารณประโยชน์อื่น ๆ ที่อยู่ในความรับผิดชอบขององค์กรปกครองส่วนท้องถิ่น ซึ่งได้รับความเสียหายจากสาธารณภัย
ต่างประเทศ
47.  เรื่อง  การลงนามข้อตกลงรับทุนสนับสนุนจากกองทุนสิ่งแวดล้อมโลกภายใต้โครงการการผลักดันการประยุกต์ใช้และการจัดการตลอดวงจรของการพัฒนายานยนต์ไฟฟ้าในประเทศไทย
48.  เรื่อง  มาตรการรองรับการเสียภาษีขั้นต่ํา (Global Minimum Tax) ขององค์การเพื่อความร่วมมือทางเศรษฐกิจและการพัฒนา
49.  เรื่อง  ร่างความตกลงระหว่างรัฐบาลแห่งราชอาณาจักรไทยกับสหภาพยุโรปว่าด้วยการยอมรับแลสเซ-ปาสเซที่ออกโดยสหภาพยุโรปว่าเป็นเอกสารการเดินทางที่สมบูรณ์
50.  เรื่อง  การขอความเห็นชอบต่อร่างคํามั่นโดยสมัครใจ (Voluntary Commitment) ในการประชุมทบทวนการดําเนินการด้านน้ําในห้วงแรกของทศวรรษระหว่างประเทศแห่งการดําเนินการ “น้ําสําหรับการพัฒนาที่ยั่งยืน” ค.ศ. 2018 - 2023 (Midterm Comprehensive Review of the Implementation of the Objectives of the International Decade for Action “Water for Sustainable Development”: United Nations 2023 Water Conference)
51.  เรื่อง  โครงการเสริมสร้างและยกระดับความร่วมมือกับประเทศเพื่อนบ้านในการยุติแหล่งผลิตยาเสพติดและทําลายเครือข่ายการค้ายาเสพติดระหว่างประเทศ ประจําปีงบประมาณ พ.ศ. 2566
52.  เรื่อง  การเสด็จพระราชดําเนินเยือนประเทศไทยอย่างเป็นทางการของมกุฎราชกุมาร และนายกรัฐมนตรีแห่งราชอาณาจักรซาอุดีอาระเบีย
53.  เรื่อง  ผลการประชุมสุดยอดอาเซียน-สหภาพยุโรป (อียู) สมัยพิเศษ ค.ศ. 2022
54.  เรื่อง  ผลการประชุมสภารัฐมนตรีสมาคมแห่งมหาสมุทรอินเดีย ครั้งที่ 22
55.  เรื่อง  ผลการประชุมคณะกรรมาธิการร่วมเพื่อความร่วมมือทวิภาคีไทย-อินเดีย ครั้งที่ 9
56.  เรื่อง  ร่างปฏิญญาทางการเมืองโดฮาของการประชุมสหประชาชาติว่าด้วยประเทศพัฒนาน้อยที่สุด ครั้งที่ 5
แต่งตั้ง
57.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงการต่างประเทศ)
58.  เรื่อง  การต่อเวลาการดํารงตําแหน่งของผู้อํานวยการสํานักงานนโยบายและแผนพลังงาน (ครั้งที่ 1) (กระทรวงพลังงาน)
59.  เรื่อง  การแต่งตั้งประธานกรรมการในคณะกรรมการศูนย์ความเป็นเลิศด้านชีววิทยาศาสตร์
60.  เรื่อง  การแต่งตั้งประธานกรรมการและกรรมการในคณะกรรมการสถาบันส่งเสริมความปลอดภัยอาชีวอนามัย และสภาพแวดล้อมในการทํางาน
61.  เรื่อง  แต่งตั้งกรรมการในคณะกรรมการพัฒนาการจัดหางานและคุ้มครองคนหางาน
62.  เรื่อง การแต่งตั้งกรรมการผู้ทรงคุณวุฒิในคณะกรรมการข้อมูลข่าวสารของราชการ
63.  เรื่อง  การแต่งตั้งประธานกรรมการและกรรมการอื่นในคณะกรรมการองค์การเภสัชกรรม แทนประธานกรรมการและกรรมการอื่นที่พ้นจากตําแหน่งก่อนครบวาระ
64.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับ ทรงคุณวุฒิ (กระทรวงพาณิชย์)
__________________________________
กฎหมาย
1. เรื่อง ร่างพระราชกฤษฎีกําหนดเขตที่ดินที่จะเวนคืน ในท้องที่ตําบลสํานักท้อน และตําบลพลา อําเภอบ้านฉาง จังหวัดระยอง พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลสํานักท้อน และตําบลพลา อําเภอบ้านฉาง จังหวัดระยอง พ.ศ. .... ตามที่กระทรวงคมนาคมเสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้และให้กระทรวงคมนาคมรับความเห็นของกระทรวงเกษตรและสหกรณ์ สํานักงานคณะกรรมการกฤษฎีกา และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้กระทรวงคมนาคม (คค.) เสนอว่า
1. ตามที่คณะรัฐมนตรีได้มีมติ (14 มิถุนายน 2565) อนุมัติให้กรมทางหลวงดําเนินงานก่อสร้างโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา ของกรมทางหลวง ตามที่ คค. เสนอในข้อ 2 นั้น กรมทางหลวงจึงมีความจําเป็นที่จะต้องได้มาซึ่งอสังหาริมทรัพย์เพื่อประโยชน์สาธารณะในการสร้างทางหลวงพิเศษหมายเลข 7 กรุงเทพมหานคร - บ้านฉาง รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยา และทางแยกไปบรรจบทางหลวงแผ่นดินหมายเลข 3 (บ้านอําเภอ) และทางเข้าท่าอากาศยานนานาชาติอู่ตะเภาในท้องที่ตําบลสํานักท้อน และตําบลพลา อําเภอบ้านฉาง จังหวัดระยอง
2. ลักษณะโครงการเป็นการสร้างทางหลวงในท้องที่ตําบลสํานักท้อน และตําบลพลา อําเภอบ้านฉาง จังหวัดระยอง มีจุดเริ่มต้น ที่ กม.0+000.000 - กม.1+920.000 รวมระยะทาง 1.920 กิโลเมตร วงเงินการก่อสร้าง 4,400,000,000 บาท มีปริมาณทรัพย์สินที่ต้องจัดกรรมสิทธิ์ประกอบด้วย ที่ดินประมาณ 20 แปลง สิ่งปลูกสร้าง 3 ราย พืชผลต้นไม้ 20 ราย รวมค่าทดแทนในการเวนคืน รวมเป็นเงินประมาณ 107,700,000 บาท
3. เหตุผลและความจําเป็นของการดําเนินการและการวิเคราะห์ความคุ้มค่า โครงการดังกล่าวเป็นโครงการที่สําคัญของเขตพัฒนาพิเศษภาคตะวันออก (EEC) ที่จะช่วยเติมเต็มโครงข่ายคมนาคมให้สมบูรณ์ เชื่อมโยงการคมนาคมขนส่งจากกรุงเทพมหานครและปริมณฑลไปสู่ภาคตะวันออกได้อย่างสะดวกทั้งทางน้ํา ทางบก ทางราง และทางอากาศ เกิดการเชื่อมต่อระบบขนส่งอย่างไร้รอยต่อ สามารถรองรับการไหลเวียนของการจราจรที่เกิดขึ้นในอนาคตได้อย่างคล่องตัวและมีประสิทธิภาพ ซึ่งจะช่วยเสริมการให้บริการของโครงการสนามบินอู่ตะเภาเพื่อยกระดับเป็นสนามบินนานาชาติเชิงพาณิชย์หลักแห่งที่ 3 รวมถึงเป็นโครงสร้างพื้นฐานสําคัญของเมืองการบินตะวันออก อันจะทําให้การพัฒนาเขตพิเศษภาคตะวันออกกลายเป็นเมืองท่าและเมืองธุรกิจที่สําคัญของไทย ตลอดจนเป็นแรงผลักดันให้ประเทศไทยเป็นศูนย์กลางทางการบิน และประตูเศรษฐกิจสู่เอเชีย กรมทางหลวงจึงมีความจําเป็นที่จะต้องได้มาซึ่งอสังหาริมทรัพย์เพื่อการดําเนินการโครงการดังกล่าว รวมทั้งเพื่อให้พนักงานเจ้าหน้าที่มีสิทธิเข้าไปทําการสํารวจเพื่อให้ทราบข้อเท็จจริงเกี่ยวกับอสังหาริมทรัพย์ที่ต้องได้มาโดยแน่ชัดในพื้นที่ดังกล่าว
4. กรมทางหลวงได้ดําเนินการจัดให้มีการรับฟังความคิดเห็นของผู้ได้รับผลกระทบกับโครงการดังกล่าว ตามระเบียบสํานักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว ซึ่งประชาชนเห็นด้วยกับโครงการดังกล่าวร้อยละ 82.76
5. สงป. แจ้งว่า จะพิจารณาจัดสรรงบประมาณให้กรมทางหลวงตามความจําเป็นและเหมาะสมตามแผนการใช้จ่ายเงินงบประมาณเมื่อร่างพระราชกฤษฎีกาใช้บังคับแล้ว
6. คค. ได้ดําเนินการตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 โดยได้จัดทําข้อมูลเกี่ยวกับการจัดหาที่ดินเพื่อกําหนดเขตที่ดินที่จะเวนคืน ในท้องที่ตําบลสํานักท้อน และตําบลพลา อําเภอบ้านฉาง จังหวัดระยอง เพื่อให้เป็นไปตามมติคณะรัฐมนตรีเมื่อวันที่ 27 มิถุนายน 2561 ประกอบด้วยชื่อโครงการ รายละเอียดโครงการ แผนบริหารโครงการ ประมาณการรายจ่าย แหล่งเงินที่ใช้ตลอดระยะเวลาดําเนินการ และประโยชน์ที่จะได้รับ
7. คค. ได้ดําเนินการตามมติคณะรัฐมนตรี (22 มิถุนายน 2565) [เรื่อง แนวทางปฏิบัติเกี่ยวกับกรณีการตราร่างกฎหมายหรือร่างอนุบัญญัติที่ต้องจัดให้มีแผนที่ท้าย] โดยกรมการปกครองได้ตรวจสอบแผนที่ท้ายร่างพระราชกฤษฎีกาแล้วพบว่า แนวเขตการปกครองและชื่อหมู่บ้านที่ปรากฏในแผนที่ท้ายพระราชกฤษฎีกาในเรื่องนี้สอดคล้องกับคําบรรยายในประกาศกระทรวงมหาดไทย เรื่อง การกําหนดเขตตําบลในท้องที่อําเภอบ้านฉาง จังหวัดระยอง ลงวันที่ 24 พฤศจิกายน 2540 และแนวเขตที่ดินที่ปรากฏในแผนที่ท้ายพระราชกฤษฎีกาฯ ครอบคลุมพื้นที่ตําบลสํานักท้อน และตําบลพลา อําเภอบ้านฉาง จังหวัดระยอง
สาระสําคัญของร่างพระราชกฤษฎีกา
กําหนดเขตที่ดินที่จะเวนคืน ในท้องที่ตําบลสํานักท้อน และตําบลพลา อําเภอบ้านฉาง จังหวัดระยอง เพื่อสร้างทางหลวงพิเศษหมายเลข 7 กรุงเทพมหานคร - บ้านฉาง รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยาและทางแยกไปบรรจบทางหลวงแผ่นดินหมายเลข 3 (บ้านอําเภอ) และทางเข้าท่าอากาศยานนานาชาติอู่ตะเภา เพื่ออํานวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค และเพื่อนําที่ดินไปชดเชยให้เกิดความเป็นธรรมแก่เจ้าของที่ดินที่ถูกเวนคืน มีกําหนดใช้บังคับ 5 ปี โดยให้เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 180 วัน นับแต่วันที่พระราชกฤษฎีกานี้ใช้บังคับ
2. เรื่อง ร่างพระราชกฤษฎีกาเพิกถอนอุทยานแห่งชาติป่าภูเปือย ป่าภูขี้เถ้า และป่าภูเรือ บางส่วนในท้องที่ตําบลแสงภา อําเภอนาแห้ว จังหวัดเลย พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาเพิกถอนอุทยานแห่งชาติป่าภูเปือย ป่าภูขี้เถ้า และป่าภูเรือ บางส่วนในท้องที่ตําบลแสงภา อําเภอนาแห้ว จังหวัดเลย พ.ศ. .... ตามที่กระทรวงทรัพยากรธรรมชาติและสิ่งแวดล้อม (ทส.) เสนอและให้ส่งสํานักงานคณะกรรมการกฤษฎีกาตรวจพิจารณาแล้วดําเนินการต่อไปได้
ทั้งนี้ ทส. เสนอว่า การขออนุญาตใช้พื้นที่ป่าสงวนแห่งชาติป่าภูเปือย ป่าภูขี้เถ้า และป่าภูเรือ เพื่อก่อสร้างวัดบ้านห้วยน้ําผัก (สํานักสงฆ์เทิดพระเกียรติสิรินธร) ต่อมาได้มีพระราชกฤษฎีกากําหนดบริเวณที่ดินป่าภูเปือย ป่าภูขี้เถ้า และป่าภูเรือ ในท้องที่ตําบลแสงภา ตําบลเหล่ากอหก และตําบลนาแห้ว อําเภอนาแห้ว จังหวัดเลย ให้เป็นอุทยานแห่งชาติ พ.ศ. 2537 ทําให้พื้นที่ตั้งวัดบ้านห้วยน้ําผัก (สํานักสงฆ์เทิดพระเกียรติสิรินธร) บางส่วน อยู่ในเขตอุทยานแห่งชาติ เนื้อที่ประมาณ 14 ไร่ 3 งาน 46 ตารางวา ซึ่งไม่อยู่ในหลักเกณฑ์การขออนุญาตสร้างวัดได้ จึงจําเป็นต้องตราพระราชกฤษฎีกาเพื่อเพิกถอนเขตอุทยานแห่งชาติบางส่วนดังกล่าว โดยกรมอุทยานแห่งชาติ สัตว์ป่า และพันธุ์พืช ได้ดําเนินการรับฟังความคิดเห็นและการมีส่วนร่วมของผู้มีส่วนได้ส่วนเสียชุมชนที่เกี่ยวข้อง และประชาชน เกี่ยวกับการเพิกถอนอุทยานแห่งชาติภูสวนทราย บางส่วน ตามประกาศกระทรวงทรัพยากรธรรมชาติและสิ่งแวดล้อม เรื่อง การรับฟังความคิดเห็นและการมีส่วนร่วมของผู้มีส่วนได้ส่วนเสีย ชุมชนที่เกี่ยวข้อง และประชาชน ในการกําหนดพื้นที่การขยาย การเพิกถอนอุทยานแห่งชาติ วนอุทยาน สวนพฤกษศาสตร์ และสวนรุกขชาติ พ.ศ. 2564 โดยรับฟังความเห็น ดังนี้ (1) ผ่านเครือข่ายเทคโนโลยีสารสนเทศของกรมอุทยานแห่งชาติสัตว์ป่า และพันธุ์พืชทางเว็บไซต์ http://portal.dnp.go.th/content/nationalpark ระหว่างวันที่ 17 มิถุนายน - 1 กรกฎาคม 2565 ร่วมแสดงความคิดเห็น จํานวน 586 คน เห็นด้วย จํานวน 560 คน ไม่เห็นด้วยจํานวน 10 คน และมีความเห็นไม่สอดคล้องกับเหตุผล จํานวน 9 คน (2) จัดให้มีการรับฟังความเห็น ณ ศาลาประชาคมบ้านห้วยน้ําผัก (โรงเรียนบ้านห้วยน้ําผักเดิม) เมื่อวันที่ 10 มิถุนายน 2565 มีผู้เข้าร่วมประชุมรวมทั้งสิ้น 91 คน ปรากฏว่าส่วนมากเห็นชอบ/เห็นด้วยกับการเพิกถอนอุทยานแห่งชาติภูสวนทราย บางส่วน จํานวนเนื้อที่ประมาณ 14 ไร่ 3 งาน 46 ตารางวา เพื่อจัดตั้งวัดบ้านห้วยน้ําผัก (ที่พักสงฆ์เทิดพระเกียรติสิรินธร) สําหรับแผนที่ท้ายพระราชกฤษฎีกาในเรื่องนี้ได้ตรวจสอบความถูกต้องของชื่อท้องที่การปกครองและแนวเขตการปกครองท้องที่แล้วตามมติคณะรัฐมนตรี (22 มีนาคม 2565) เรื่อง แนวทางปฏิบัติเกี่ยวกับกรณีการตราร่างกฎหมายหรือร่างอนุบัญญัติที่ต้องจัดให้มีแผนที่ท้าย และแก้ไขชื่อผู้มีอํานาจลงนามในแผนที่ท้ายพระราชกฤษฎีกาให้เป็นปัจจุบันแล้ว
สาระสําคัญของร่างพระราชกฤษฎีกา
กําหนดให้เพิกถอนอุทยานแห่งชาติป่าภูเปือย ป่าภูขี้เถ้า และป่าภูเรือ บางส่วนในท้องที่ตําบลแสงภา อําเภอนาแห้ว จังหวัดเลย ออกจากการเป็นอุทยานแห่งชาติ ตามที่กําหนดไว้โดยพระราชกฤษฎีกากําหนดบริเวณที่ดินป่าภูเปือย ป่าภูขี้เถ้า และป่าภูเรือ ในท้องที่ตําบลแสงภา ตําบลเหล่ากอหก และตําบลนาแห้ว อําเภอนาแห้ว จังหวัดเลย ให้เป็นอุทยานแห่งชาติ พ.ศ. 2537
3. เรื่อง ร่างกฎกระทรวงบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุข พ.ศ. ....
คณะรัฐมนตรีมีมติอนุมัติหลักการร่างกฎกระทรวงบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุข พ.ศ. .... ตามที่กระทรวงสาธารณสุข (สธ.) เสนอและให้ส่งสํานักงานคณะกรรมการกฤษฎีกาตรวจพิจารณาแล้วดําเนินการต่อไปได้
ทั้งนี้ สธ. เสนอว่า
1. กฎกระทรวงกําหนดแบบบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากพนักงานท้องถิ่นตามกฎหมายว่าด้วยการสาธารณสุข พ.ศ. 2548 ซึ่งออกโดยอาศัยอํานาจตามความในพระราชบัญญัติการสาธารณสุข พ.ศ. 2535 ได้ใช้บังคับมาเป็นระยะเวลานานพอสมควรแล้ว ได้กําหนดแบบบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากพนักงานท้องถิ่นตามกฎหมายว่าด้วยการสาธารณสุข รวมทั้งผู้มีอํานาจในการออกบัตรประจําตัวดังกล่าวโดยที่เจ้าพนักงานตามกฎหมายว่าด้วยการสาธารณสุข ซึ่งประกอบด้วย เจ้าพนักงานท้องถิ่น ได้แก่ ผู้ดํารงตําแหน่งผู้ว่าราชการกรุงเทพมหานคร ผู้ดํารงตําแหน่งนายกเทศมนตรี นายกองค์การบริหารส่วนตําบล นายกองค์การบริหารส่วนจังหวัด และนายกเมืองพัทยา ผู้ซึ่งได้รับแต่งตั้งจากเจ้าพนักงานท้องถิ่น ได้แก่ ข้าราชการหรือพนักงานส่วนท้องถิ่นที่ได้รับการแต่งตั้งจากเจ้าพนักงานท้องถิ่น และเจ้าพนักงานสาธารณสุขตามประกาศกระทรวงสาธารณสุข เรื่อง แต่งตั้งเจ้าพนักงานสาธารณสุขตามพระราชบัญญัติการสาธารณสุข พ.ศ. 2535 พ.ศ. 2562 ได้แก่ (1) ข้าราชการและพนักงานราชการในสังกัดกรมอนามัย กรมควบคุมโรค และสํานักงานปลัดกระทรวงสาธารณสุขในราชการบริหารส่วนภูมิภาค และ (2) ข้าราชการในสังกัดราชการส่วนท้องถิ่น ได้แก่ สังกัดกรุงเทพมหานคร เมืองพัทยา องค์การบริหารส่วนจังหวัด เทศบาล และองค์การบริหารส่วนตําบล ซึ่งข้อมูลเจ้าพนักงานตามกฎหมายว่าด้วยการสาธารณสุขดังกล่าวมีเป็นจํานวนมากและยังขาดฐานข้อมูลทั้งในเชิงปริมาณและคุณภาพ ทําให้เกิดช่องว่างในการบริหารจัดการ จึงจําเป็นต้องปรับปรุงกฎกระทรวงกําหนดแบบบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่น ตามกฎหมายว่าด้วยการสาธารณสุข พ.ศ. 2548 จึงได้ยกร่างกฎกระทรวงบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุข พ.ศ. .... เพื่อกําหนดรูปแบบบัตรประจําตัวเจ้าพนักงานตามกฎหมายว่าด้วยการสาธารณสุข การใช้ระบบอิเล็กทรอนิกส์ในการออกบัตรประจําตัวเจ้าพนักงานเพื่อให้สอดคล้องกับนโยบายรัฐบาล Thailand 4.0 เพื่อเพิ่มประสิทธิภาพและความสะดวกรวดเร็วในการออกบัตรให้แก่เจ้าพนักงานและกําหนดผู้มีอํานาจออกบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุข
2. ในคราวประชุมคณะกรรมการสาธารณสุข ครั้งที่ 136 - 1/2565 เมื่อวันที่ 29 มีนาคม 2565 ที่ประชุมได้มีมติเห็นชอบร่างกฎกระทรวงตามข้อ 1 แล้ว
3. ร่างกฎกระทรวงในเรื่องนี้ได้ดําเนินการรับฟังความคิดเห็นผ่านทางเว็บไซต์ของกองกฎหมาย กรมอนามัย ระหว่างวันที่ 10 - 28 กุมภาพันธ์ 2565 และได้รับฟังความคิดเห็นจากหน่วยงานที่เกี่ยวข้อง ได้แก่ กรมส่งเสริมการปกครองส่วนท้องถิ่น กรมควบคุมโรค สาธารณสุขจังหวัด และกรุงเทพมหานคร ซึ่งมีผู้เข้าร่วมแสดงความคิดเห็น จํานวน 293 ราย เห็นด้วยกับร่างกฎกระทรวงฉบับนี้ จํานวน 275 ราย และไม่เห็นด้วยในบางประเด็น จํานวน 18 ราย
สาระสําคัญของร่างกฎกระทรวง
ร่างกฎกระทรวงบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุข พ.ศ. .... มีสาระสําคัญสรุปได้ดังนี้
1. ยกเลิกกฎกระทรวงกําหนดแบบบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่น ตามกฎหมายว่าด้วยการสาธารณสุข พ.ศ. 2548
2. กําหนดแบบบัตรประจําตัวเจ้าพนักงานท้องถิ่น เจ้าพนักงานสาธารณสุขและผู้ซึ่งได้รับแต่งตั้งจากเจ้าพนักงานท้องถิ่น ตามกฎหมายว่าด้วยการสาธารณสุข และให้บัตรประจําตัวเจ้าพนักงานดังกล่าวมีอายุ 6 ปีนับตั้งแต่วันออกบัตร และให้ใช้ได้เฉพาะในเขตท้องที่ที่ตนมีอํานาจและหน้าที่ และให้สามารถแสดงบัตรประจําตัวเจ้าพนักงานด้วยวิธีการทางอิเล็กทรอนิกส์ได้
3. กําหนดผู้มีอํานาจออกบัตรประจําตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุข มีดังนี้
(1) รัฐมนตรีว่าการกระทรวงสาธารณสุข สําหรับเจ้าพนักงานท้องถิ่น ผู้ดํารงตําแหน่งผู้ว่าราชการกรุงเทพมหานคร และเจ้าพนักงานสาธารณสุข ผู้ดํารงตําแหน่งส่วนราชการระดับกรมขึ้นไป
(2) หัวหน้าส่วนราชการระดับกรมขึ้นไปหรือผู้ที่ได้รับมอบหมายจากหัวหน้าส่วนราชการนั้น สําหรับเจ้าพนักงานสาธารณสุขซึ่งแต่งตั้งจากข้าราชการและพนักงานราชการในสังกัด และหน่วยงานของส่วนราชการซึ่งเป็นราชการส่วนกลางที่ตั้งอยู่ในจังหวัด
(3) ผู้ว่าราชการจังหวัดหรือผู้ที่ได้รับมอบหมายจากผู้ว่าราชการจังหวัด สําหรับเจ้าพนักงานท้องถิ่น ผู้ดํารงตําแหน่งนายกองค์การบริหารส่วนจังหวัด นายกเทศมนตรี นายกองค์การบริหารส่วนตําบล นายกเมืองพัทยา และผู้บริหารองค์กรปกครองส่วนท้องถิ่นอื่น และเจ้าพนักงานสาธารณสุข ข้าราชการ พนักงานราชการในหน่วยงานของส่วนราชการ ซึ่งเป็นราชการส่วนภูมิภาค
(4) นายกองค์การบริหารส่วนจังหวัด สําหรับเจ้าพนักงานสาธารณสุข ข้าราชการองค์การบริหารส่วนจังหวัดในเขตองค์การบริหารส่วนจังหวัด และผู้ซึ่งได้รับแต่งตั้งจากเจ้าพนักงานท้องถิ่นสําหรับข้าราชการองค์การบริหารส่วนจังหวัดในเขตองค์การบริหารส่วนจังหวัด
(5) นายกเทศมนตรี เจ้าพนักงานสาธารณสุขสําหรับพนักงานเทศบาลในเขตเทศบาล และผู้ซึ่งได้รับแต่งตั้งจากเจ้าพนักงานท้องถิ่นสําหรับพนักงานเทศบาลในเขตเทศบาล
(6) นายกองค์การบริหารส่วนตําบล เจ้าพนักงานสาธารณสุขสําหรับพนักงานส่วนตําบลในเขตองค์การบริหารส่วนตําบล และผู้ซึ่งได้รับแต่งตั้งจากเจ้าพนักงานท้องถิ่นสําหรับพนักงานส่วนตําบลในเขตองค์การบริหารส่วนตําบล
(7) ผู้ว่าราชการกรุงเทพมหานคร เจ้าพนักงานสาธารณสุขสําหรับข้าราชการกรุงเทพมหานครในเขตกรุงเทพมหานคร และผู้ซึ่งได้รับแต่งตั้งจากเจ้าพนักงานท้องถิ่นสําหรับข้าราชการกรุงเทพมหานครในเขตกรุงเทพมหานคร
(8) นายกเมืองพัทยา เจ้าพนักงานสาธารณสุขสําหรับพนักงานเมืองพัทยาในเขตเมืองพัทยา และผู้ซึ่งได้รับแต่งตั้งจากเจ้าพนักงานท้องถิ่นสําหรับพนักงานเมืองพัทยาในเขตเมืองพัทยา
4. กําหนดให้การออกบัตรประจําตัวเจ้าพนักงานตามกฎกระทรวงนี้ดําเนินการด้วยระบบอิเล็กทรอนิกส์ที่กรมอนามัยจัดทําขึ้น ดังนี้
(1) ให้ผู้ขอมีบัตรกรอกแบบคําขอในระบบอิเล็กทรอนิกส์ และให้เจ้าหน้าที่ผู้รับผิดชอบจัดทําบัตรดําเนินการตรวจสอบความถูกต้อง และดําเนินการจัดทําบัตรประจําตัวตามคู่มือการจัดทําบัตรที่กรมอนามัยจัดทําขึ้น
(2) ในกรณีจัดทําบัตรประจําตัวเจ้าพนักงานใหม่เพราะเหตุบัตรหมดอายุ บัตรหาย บัตรถูกทําลาย หรือบัตรชํารุด ให้ผู้ขอมีบัตรดําเนินการกรอกแบบคําขอในระบบ่อิเล็กทรอนิกส์โดยเจ้าหน้าที่ผู้รับผิดชอบจัดทําบัตรต้องบันทึกเหตุทําบัตรใหม่พร้อมเอกสารหลักฐานในระบบอิเล็กทรอนิกส์ และให้เรียกคืนบัตรเดิมเพื่อทําลายต่อไป เว้นแต่กรณีบัตรหายหรือบัตรถูกทําลาย
5. เมื่อเจ้าพนักงานท้องถิ่น เจ้าพนักงานสาธารณสุข หรือผู้ซึ่งได้รับแต่งตั้งจากเจ้าพนักงานท้องถิ่นผู้ใดพ้นจากหน้าที่ที่รับผิดชอบ ให้ถือว่าบัตรดังกล่าวหมดอายุและให้คืนบัตรประจําตัวเจ้าพนักงาน หรือในกรณีที่ผู้รับผิดชอบจัดทําบัตรทราบเหตุแห่งการพ้นจากเจ้าพนักงานให้จําหน่ายชื่อจากระบบทันทีที่ทราบเหตุนั้น และเรียกคืนบัตรประจําตัวเจ้าพนักงานภายใน 30 วัน
4. เรื่อง ร่างกฎกระทรวงกําหนดให้ผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน ต้องเป็นไปตามมาตรฐาน พ.ศ. ....
คณะรัฐมนตรีมีมติเห็นชอบร่างกฎกระทรวงกําหนดให้ผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน ต้องเป็นไปตามมาตรฐาน พ.ศ. .... ตามที่กระทรวงอุตสาหกรรม (อก.) เสนอซึ่ง สํานักงานคณะกรรมการกฤษฎีกาตรวจพิจารณาแล้วและให้ดําเนินการต่อไปได้
ทั้งนี้ อก. เสนอว่า
1. คณะกรรมการมาตรฐานผลิตภัณฑ์อุตสาหกรรม ในการประชุมครั้งที่ 703-8/2564 เมื่อวันที่ 17 สิงหาคม 2564 เห็นชอบการกําหนดให้ผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน ต้องเป็นไปตามมาตรฐานเลขที่ มอก.3243-25XX แล้วให้สํานักงานมาตรฐานผลิตภัณฑ์อุตสาหกรรม (สมอ.) ดําเนินการต่อไป
2. ต่อมา สมอ. ได้จัดทําประกาศ สมอ. เรื่อง การรับฟังความคิดเห็นร่างกฎกระทรวงกําหนดให้ผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสี โดยกรรมวิธีจุ่มร้อน ต้องเป็นไปตามมาตรฐาน พ.ศ. .... ลงวันที่ 15 กันยายน 2564 เพื่อรับฟังความคิดเห็นของผู้มีส่วนได้ส่วนเสียหรือ ผู้มีประโยชน์เกี่ยวข้อง ตามมาตรา 18 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 โดยดําเนินการผ่านเว็บไซต์ของ สมอ. (www.tisi.go.th) และได้แจ้งไปยังกลุ่มผู้มีส่วนได้ส่วนเสียและผู้มีประโยชน์เกี่ยวข้อง ได้แก่ ผู้ทํา ผู้นําเข้า สภาอุตสาหกรรมแห่งประเทศไทย สภาหอการค้าแห่งประเทศไทย สมาคม สถาบันการศึกษา ตลอดจนส่วนราชการที่เกี่ยวข้อง โดยมีผู้แสดงความคิดเห็น จํานวน 10 ราย ได้แก่ (1) กรมชลประทาน (2) กรมโยธาธิการและผังเมือง (3) กรมโรงงานอุตสาหกรรม (4) กรมวิทยาศาสตร์บริการ (5) กรมทางหลวง (6) กรมอู่ทหารเรือ (7) กรุงเทพมหานคร (8) สถาบันวิจัยวิทยาศาสตร์และเทคโนโลยีประเทศไทย (9) การทางพิเศษแห่งประเทศไทย (10) การท่าเรือแห่งประเทศไทย และมีผู้แสดงความคิดเห็นเพิ่มเติม จํานวน 3 ราย ได้แก่ (1) บริษัท ราชสีมาผลิตเหล็ก จํากัด (2) บริษัท กรุงเทพผลิตเหล็ก จํากัด (3) บริษัท เอ็นเอส สยามยูไนเต็ดสตีล จํากัด
3. คณะอุนกรรมการวิชาการรายสาขา คณะที่ 1/4 เหล็กแผ่นเคลือบสังกะสีได้ประชุมเมื่อวันที่ 22 พฤศจิกายน 2564 เพื่อพิจารณาข้อคิดเห็นต่อร่างมาตรฐานผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน มาตรฐานเลขที่ มอก. 3243-25XX และผ่านการรับรองจากคณะกรรมการวิชาการรายสาขา คณะที่ 1 ในการประชุมเมื่อวันที่ 17 ธันวาคม 2564 ได้มีมติให้คงเนื้อหาเดิม และเพิ่มเติมวิธีการทดสอบแรงดึง-ความยืดตามมาตรฐานอ้างอิง JIS Z 2241 และวิธีทดสอบดัดโค้งตามมาตรฐานอ้างอิง JIS Z 2248 โดยไม่ได้เป็นการแก้ไขในสาระสําคัญเกี่ยวกับข้อกําหนดทางด้านวิชาการหรือมีผลกระทบต่อความปลอดภัยหรือความเสียหายอันอาจเกิดแก่ประชาชนหรือกิจการอุตสาหกรรม หรือเศรษฐกิจของประเทศ
4. สมอ. ได้เสนอคณะกรรมมาตรฐานผลิตภัณฑ์อุตสาหกรรมพิจารณาในการประชุมครั้งที่ 710-3/2565 เมื่อวันที่ 15 มีนาคม 2565 คณะกรรมการมาตรฐานผลิตภัณฑ์อุตสาหกรรมได้มีมติเห็นชอบตามมติคณะกรรมการวิชาการรายสาขาคณะที่ 1/4 และคณะกรรมการวิชาการรายสาขา คณะที่ 1 และเห็นชอบให้ สมอ. ดําเนินการกําหนดให้ผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน ต้องเป็นไปตามมาตรฐานเลขที่ มอก. 3243-25XX และ อก. โดย สมอ. ได้แจ้งผลการพิจารณาความคิดเห็นให้ผู้แสดงความคิดเห็นทราบแล้ว
5. อก. โดย สมอ. ได้จัดทําประกาศกระทรวงอุตสาหกรรม ฉบับที่ 6696 (พ.ศ. 2565) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน ลงวันที่ 24 พฤษภาคม พ.ศ. 2565 ซึ่งประกาศดังกล่าวให้มีผลตั้งแต่วันที่ประกาศราชกิจจานุเบกษาเป็นต้นไป (วันที่ 20 กันยายน 2565)
6. อก. โดย สมอ. ได้กําหนดระยะเวลาในการบังคับใช้กฎกระทรวงกําหนดให้ผลิตภัณฑ์อุตสาหกรรมเหล็กกล้าแบนรีดร้อนเคลือบสังกะสีโดยกรรมวิธีจุ่มร้อน ต้องไปตามมาตรฐาน พ.ศ. .... เมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษา ทั้งนี้ เป็นไปตามความในมาตรา 17 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 และที่แก้ไขเพิ่มเติม ซึ่งบัญญัติให้ระบุวันเริ่มใช้บังคับไม่น้อยกว่าหกสิบวันนับแต่วันประกาศในราชกิจจานุเบกษา
7. อก. ได้รายงานผลกระทบจากการบังคับใช้ร่างกฎกระทรวงดังกล่าว ดังนี้
7.1 ผู้ซึ่งได้รับผลกระทบจากการบังคับใช้กฎหมาย
ผู้ทํา ผู้นําเข้ามาเพื่อจําหน่ายในราชอาณาจักร และผู้จําหน่ายผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน
7.2 ผลกระทบด้านสิทธิเสรีภาพของบุคคลที่ต้องถูกจํากัด
ผู้ทําหรือผู้นําเข้ามาเพื่อจําหน่ายในราชอาณาจักรซึ่งผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน จะต้องได้รับใบอนุญาตทําหรือนําเข้ามาเพื่อจําหน่ายในราชอาณาจักรซึ่งผลิตภัณฑ์อุตสาหกรรมดังกล่าวตามมาตรา 20 หรือ มาตรา 21 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2551 และผู้จําหน่ายจะต้องจําหน่ายผลิตภัณฑ์อุตสาหกรรมดังกล่าวที่ได้รับใบอนุญาต และเป็นไปตามมาตรฐาน
สาระสําคัญของร่างกฎกระทรวง
1. กําหนดให้ผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน ต้องเป็นไปตามมาตรฐานเลขที่ มอก. 3243 - 2564 ตามประกาศกระทรวงอุตสาหกรรม ฉบับที่ 6696 (พ.ศ. 2565) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมเหล็กกล้าทรงแบนรีดร้อนเคลือบสังกะสีโดยกรรมวิธีจุ่มร้อน ลงวันที่ 24 พฤษภาคม 2565
2. กําหนดให้มีผลใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
5. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การยกเว้นภาษีเงินได้นิติบุคคลสําหรับเงินอุดหนุนตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์)
คณะรัฐมนตรีมีมติอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
ทั้งนี้ สืบเนื่องจากคณะรัฐมนตรีได้มีมติ (15 กุมภาพันธ์ 2565) เห็นชอบแนวทางการดําเนินงานส่งเสริมยานยนต์ไฟฟ้า ซึ่งมีมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ โดยให้สิทธิประโยชน์เป็นเงินอุดหนุนแก่ผู้ประกอบอุตสาหกรรมยานยนต์ภายในประเทศที่ผลิตและประกอบรถยนต์ และรถกระบะประเภทแบตเตอรี่ไฟฟ้า (Battery Electric Vehicle : BEV) และรถจักรยานยนต์ (BEV) ในปี 2565 – 2568 ต่อมา กค. ได้ออกประกาศกรมสรรพสามิต เรื่อง กําหนดหลักเกณฑ์ วิธีการ และเงื่อนไขการรับสิทธิตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ ลงวันที่ 21 มีนาคม 2565 และประกาศกรมสรรพสามิต เรื่อง หลักเกณฑ์และเงื่อนไขของรถจักรยานยนต์แบบพลังงานไฟฟ้า ลงวันที่ 8 มิถุนายน 2565 ดังนี้
1. รถยนต์ที่มีราคาขายปลีกไม่เกิน 2 ล้านบาท รัฐจะให้สิทธิประโยชน์เป็นเงินอุดหนุน คันละ 70,000 บาท สําหรับรถยนต์ที่ใช้ขนาดแบตเตอรี่ตั้งแต่ 10 กิโลวัตต์ต่อชั่วโมง แต่ต่ํากว่า 30 กิโลวัตต์ต่อชั่วโมง และให้เงินอุดหนุน คันละ 150,000 บาท สําหรับรถยนต์ที่ใช้ขนาดแบตเตอรี่ 30 กิโลวัตต์ต่อชั่วโมงขึ้นไป โดยมีเงื่อนไขว่าภายในปี 2567 ผู้ประกอบอุตสาหกรรมต้องผลิตรถยนต์รุ่นใดก็ได้ เพื่อชดเชยเท่ากับจํานวนรถยนต์แบบแบตเตอรี่ไฟฟ้าซึ่งมีการนําเข้ามาในประเทศแบบสําเร็จรูปทั้งคัน (Completely Built Up : CBU)1
2. รถกระบะที่มีราคาขายปลีกแนะนําไม่เกิน 2 ล้านบาท รัฐจะให้สิทธิประโยชน์เป็นเงินอุดหนุน คันละ 150,000 บาท สําหรับรถยนต์กระบะ BEV ที่ใช้ขนาดแบตเตอรี่ขนาดตั้งแต่ 30 กิโลวัตต์ชั่วโมงขึ้นไป ที่ผลิตภายในประเทศ
3. รถจักรยานยนต์ที่มีราคาขายปลีกแนะนําไม่เกิน 150,000 บาท รัฐจะให้สิทธิประโยชน์เป็นเงินอุดหนุน คันละ 18,000 บาท ทั้งรถที่ผลิตในประเทศแบบ (Completely Knocked Down : CKD)2 และรถแบบ CBU โดยมีเงื่อนไขว่าภายในปี 2567 ผู้ประกอบอุตสาหกรรมต้องผลิตรถจักรยานยนต์รุ่นใดก็ได้ เพื่อชดเชยเท่ากับจํานวนรถที่นําเข้ามาในประเทศแบบสําเร็จรูปทั้งคัน
ทั้งนี้ ผู้ประกอบการที่ขอรับสิทธิเงินอุดหนุนตามมาตรการดังกล่าวต้องมีคุณสมบัติ เช่น เป็นผู้ประกอบอุตสาหกรรมที่มีโรงงานอุตสาหกรรมตั้งอยู่ในเขตปลอดอากร เขตประกอบการเสรี เป็นผู้นําเข้าที่ได้รับการแต่งตั้งให้เป็นตัวแทนจําหน่ายอย่างเป็นทางการ ตามประกาศกรมสรรพสามิต เรื่อง กําหนดหลักเกณฑ์ วิธีการ และเงื่อนไขการรับสิทธิตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ ลงวันที่ 21 มีนาคม 2565
2. กค. (กรมสรรพากร) จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ซึ่งเป็นการกําหนดให้เงินอุดหนุนที่บริษัทหรือห้างหุ้นส่วนนิติบุคคลได้รับจากรัฐตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ เป็นเงินได้ที่ได้รับยกเว้นไม่ต้องนํามารวมคํานวณกําไรสุทธิเพื่อเสียภาษีเงินได้นิติบุคคล สําหรับรอบระยะเวลาบัญชีที่ได้ใช้สิทธินั้น (การคํานวณกําไรสุทธิตามรอบระยะเวลาบัญชีตามมาตรา 65 ของประมวลรัษฎากร คือ 12 เดือนตามปีปฏิทิน ทั้งนี้ ขึ้นอยู่กับบริษัทจะกําหนดรอบระยะเวลาบัญชีของตนเอง แต่จะต้องเป็น 12 เดือนโดยจะเริ่มต้นและสิ้นสุดลงเมื่อใดก็ได้) โดยบริษัทหรือห้างหุ้นส่วนนิติบุคคลดังกล่าวต้องปฏิบัติตามหลักเกณฑ์และเงื่อนไขตามที่กรมสรรพสามิตกําหนด หากไม่ปฏิบัติตามจะต้องนําเงินได้ที่ได้ใช้สิทธิยกเว้นภาษีเงินได้นิติบุคคลไปแล้วไปรวมเป็นรายได้ในการคํานวณกําไรสุทธิเพื่อเสียภาษีเงินได้นิติบุคคลในรอบระยะเวลาบัญชีที่ได้ใช้สิทธินั้น (เสียภาษีย้อนหลัง) มาตรการดังกล่าวจะช่วยสนับสนุนให้ราคาของรถยนต์และรถจักรยานยนต์แบบพลังงานไฟฟ้าจากแบตเตอรี่ (BEV) ลดลง ส่งผลให้ผู้บริโภคเกิดความต้องการซื้อยานยนต์ไฟฟ้าที่มีราคาถูกลง ทําให้ผู้ประกอบการมีความมั่นใจในการลงทุน และเป็นการสร้างแรงจูงใจให้มีการผลิตรถยนต์และรถจักรยานยนต์แบบพลังงานไฟฟ้าจากแบตเตอรี่ (BEV) เพิ่มขึ้นในอนาคต
3. กค. ได้รายงานประมาณการการสูญเสียรายได้และประโยชน์ที่จะได้รับตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยรายงานว่า มาตรการนี้ไม่อยู่ในประมาณการรายได้ประจําปีงบประมาณ แต่ได้ประมาณการจากการจ่ายเงินอุดหนุนตามมาตรการดังกล่าวตั้งแต่ปี พ.ศ. 2565 – 2568 จํานวน 43,000 ล้านบาท คิดเป็นรายได้ภาษีเงินได้นิติบุคคลที่จะสูญเสียประมาณ 8,600 ล้านบาท แต่จะเป็นการสนับสนุนให้มีความต้องการการใช้ยานยนต์ไฟฟ้าและทําให้มีการลงทุนในอุตสาหกรรมที่เกี่ยวข้องกับยานยนต์ไฟฟ้าในประเทศเพิ่มขึ้น รวมทั้งจะทําให้มีการจ้างงานและการพัฒนาฝีมือแรงงานในอุตสาหกรรมดังกล่าวเพิ่มขึ้น
สาระสําคัญของร่างพระราชกฤษฎีกา
1. ให้ยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคลสําหรับเงินได้ที่ได้รับเป็นเงินอุดหนุนจากรัฐตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ สําหรับรอบระยะเวลาบัญชีที่ได้ใช้สิทธินั้น ทั้งนี้ เฉพาะบริษัทหรือห้างหุ้นส่วนนิติบุคคลที่ปฏิบัติตามหลักเกณฑ์ วิธีการ และเงื่อนไขที่กรมสรรพสามิตประกาศกําหนด
2. บริษัทหรือห้างหุ้นส่วนนิติบุคคลที่ได้ใช้สิทธิยกเว้นภาษีเงินได้นิติบุคคล และต่อมาไม่ปฏิบัติตามหลักเกณฑ์ วิธีการ และเงื่อนไขตามที่กรมสรรพสามิตประกาศกําหนด บริษัทหรือห้างหุ้นส่วนนิติบุคคลนั้นจะต้องนําเงินได้ที่ได้ใช้สิทธิยกเว้นภาษีเงินได้นิติบุคคลไปแล้วไปรวมเป็นรายได้ในการคํานวณกําไรสุทธิเพื่อเสียภาษีเงินได้นิติบุคคลในรอบระยะเวลาบัญชีที่ได้ใช้สิทธินั้น ทั้งนี้ ตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
3. ให้มีผลบังคับใช้ตั้งแต่วันถัดจากวันประกาศในราชกิจจานุเบกษาเป็นต้นไป
6. เรื่อง ร่างพระราชกฤษฎีกากําหนดให้การประกอบธุรกิจทางการเงินบางประเภทอยู่ภายใต้บังคับของพระราชบัญญัติธุรกิจสถาบันการเงิน พ.ศ. 2551 พ.ศ. .... (เพื่อกํากับดูแลธุรกิจการให้เช่าซื้อและการให้เช่าแบบลิสซิ่งรถยนต์และรถจักรยานยนต์)
คณะรัฐมนตรีมีมติอนุมัติดังนี้
1. อนุมัติหลักการร่างพระราชกฤษฎีกากําหนดให้การประกอบธุรกิจทางการเงินบางประเภทอยู่ภายใต้บังคับของพระราชบัญญัติธุรกิจสถาบันการเงิน พ.ศ. 2551 พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
2. ให้ธนาคารแห่งประเทศไทยและสํานักงานคณะกรรมการคุ้มครองผู้บริโภคร่วมกันกําหนดแนวทางการกํากับดูแลผู้ประกอบธุรกิจภายใต้ร่างพระราชกฤษฎีกาฯ และผู้ประกอบธุรกิจภายใต้การกํากับดูแลของสํานักงานคณะกรรมการคุ้มครองผู้บริโภค
3. ให้ธนาคารแห่งประเทศไทยกําหนดแนวทางในการขึ้นทะเบียนผู้ประกอบธุรกิจที่ต้องอยู่ภายใต้ขอบเขตการกํากับดูแลต่อไป โดยให้ กค. รับความเห็นของธนาคารแห่งประเทศไทย ไปพิจารณาดําเนินการต่อไปด้วย
4. ให้ กค. และหน่วยงานที่เกี่ยวข้องรับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างพระราชกฤษฎีกา
เป็นการกําหนดให้ธุรกิจการให้เช่าซื้อและการให้เช่าแบบลีซซิ่งรถยนต์และรถจักรยานยนต์อยู่ภายใต้บังคับของพระราชบัญญัติธุรกิจสถาบันการเงิน พ.ศ. 2551 โดยมีธนาคารแห่งประเทศไทย (ธปท.) เป็นหน่วยงานกํากับดูแลธุรกิจดังกล่าว เพื่อรักษาเสถียรภาพระบบเศรษฐกิจทางการเงินและคุ้มครองผู้บริโภคให้ได้รับบริการที่เป็นธรรมมากยิ่งขึ้น ประกอบด้วย 4 หมวด ได้แก่ หมวด 1 การกํากับผู้ประกอบธุรกิจ หมวด 2 การตรวจสอบผู้ประกอบธุรกิจ หมวด 3 การแก้ไขการดําเนินงานของผู้ประกอบธุรกิจ และหมวด 4 บทกําหนดโทษ โดยมีสาระสําคัญดังนี้
หมวด 1 การกํากับผู้ประกอบธุรกิจ
ผู้ประกอบการ/หน่วยงาน
รายละเอียด
1. ผู้ประกอบธุรกิจการให้เช่าซื้อและการให้เช่าแบบลีสซิ่งรถยนต์และรถจักรยานยนต์
- ประกาศข้อมูลในเรื่องอัตราดอกเบี้ย อัตราส่วนลดและค่าบริการต่าง ๆ ไม่ว่าจะเรียกชื่อเป็นอย่างอื่น รวมทั้งข้อมูลอื่นใดเกี่ยวกับผู้ประกอบธุรกิจดังกล่าว เพื่อให้ประชาชนและลูกค้าที่มาติดต่อหรือใช้บริการทราบข้อมูล และให้รายงานต่อ ธปท. ด้วย ตามหลักเกณฑ์ที่ ธปท. กําหนด
- แจ้งและแสดงวิธีการและรายละเอียดในการคํานวณอัตราค่าบริการรายปี ซึ่งรวมถึงดอกเบี้ย ส่วนลดและค่าบริการต่าง ๆ ไม่ว่าจะเรียกชื่อเป็นอย่างอื่นให้ประชาชนและลูกค้าทราบ โดย ธปท. มีอํานาจประกาศกําหนดวิธีการคํานวณอัตราค่าบริการรายปีให้ผู้ประกอบธุรกิจถือปฏิบัติได้
- จัดทําบัญชีเพื่อแสดงผลการดําเนินงานและฐานะการเงินตามมาตรฐานการบัญชีที่กําหนด โดยสถาบันวิชาชีพที่หน่วยราชการที่เกี่ยวข้องให้ความเห็นชอบ และ ธปท. อาจกําหนดให้ผู้ประกอบธุรกิจส่งรายงานหรือข้อมูลไม่ว่าในรูปสื่อใด ๆ หรือแสดงเอกสารใดตามระยะเวลาหรือเป็นครั้งคราวตามที่ ธปท. กําหนด
2. ธปท.
- ประกาศกําหนดให้ผู้ประกอบธุรกิจถือปฏิบัติในเรื่องดังต่อไปนี้ เช่น การทํานิติกรรมหรือสัญญากับประชาชนผู้บริโภค หรือลูกค้าในการประกอบธุรกิจ ได้แก่ เนื้อหาสาระ วิธีการคํานวณผลประโยชน์ หรือแบบสัญญา การเปิดเผยข้อมูลเกี่ยวกับผู้ประกอบธุรกิจ
หมวด 2 การตรวจสอบผู้ประกอบธุรกิจ
หน่วยงาน/เจ้าหน้าที่
รายละเอียด
1. ธปท.
- ธปท. มีอํานาจแต่งตั้งพนักงาน ธปท. หรือบุคคลภายนอกเป็นผู้ตรวจการ เพื่อตรวจสอบกิจการ สินทรัพย์และหนี้สินของผู้ประกอบธุรกิจ ตลอดจนลูกหนี้และบุคคลที่เกี่ยวข้องของผู้ประกอบธุรกิจนั้น
2. ผู้ตรวจการที่ ธปท. แต่งตั้ง
ผู้ตรวจการมีหน้าที่ ดังนี้
1) สั่งให้ผู้ที่เกี่ยวข้องกับผู้ประกอบธุรกิจมาให้ข้อมูลเกี่ยวกับกิจการ สินทรัพย์และหนี้สินของผู้ประกอบธุรกิจ
2) เข้าไปในสถานที่ประกอบธุรกิจของผู้ประกอบธุรกิจ
3) ยึดหรืออายัดทรัพย์สิน เอกสารหรือสิ่งของที่เกี่ยวข้องกับการกระทําความผิดตามร่างพระราชกฤษฎีกาฯ และ
4) เข้าไปตรวจสอบการดําเนินงานในสถานที่ประกอบการของลูกหนี้หรือสั่งให้บุคคลที่เกี่ยวข้องมาให้ข้อมูลกรณีที่มีเหตุอันควรสงสัยว่าผู้ประกอบธุรกิจกระทําความผิดโดยทุจริตในการประกอบธุรกิจ ทั้งนี้ ให้ผู้ตรวจการเป็นเจ้าพนักงานตามประมวลกฎหมายอาญา
หมวด 3 การแก้ไขการดําเนินงานของผู้ประกอบธุรกิจ
ในกรณีที่ผู้ประกอบธุรกิจ กรรมการ หุ้นส่วน ผู้จัดการ หุ้นส่วนผู้จัดการ หรือผู้มีอํานาจในการจัดการได้กระทําการฝ่าฝืนหรือไม่ปฏิบัติตามร่างพระราชกฤษฎีกาฯ ให้ ธปท. มีหนังสือเตือนไปยังผู้ประกอบธุรกิจหรือบุคคลที่เกี่ยวข้องให้ระงับการกระทําอันเป็นการฝ่าฝืนหรือไม่ปฏิบัติตาม หรือมีคําสั่งห้ามการกระทําที่เป็นการฝ่าฝืนดังกล่าว
หมวด 4 บทกําหนดโทษ
กําหนดให้ผู้ประกอบธุรกิจที่ฝ่าฝืนหรือไม่ปฏิบัติตามร่างพระราชกฤษฎีกาฯ นี้ ต้องระวางโทษปรับตามที่กําหนด ทั้งนี้ หากมิได้มีการฟ้องต่อศาลภายใน 2 ปี นับแต่วันที่ ธปท. พบการกระทําผิดหรือภายใน 5 ปี นับแต่วันกระทําผิด เป็นอันขาดอายุความ
ทั้งนี้ ให้ร่างพระราชกฤษฎีกานี้มีผลบังคับใช้ เมื่อพ้นกําหนด 180 วันนับแต่วันประกาศในราชกิจจานุเบกษา
7. เรื่อง ร่างกฎหมายขยายระยะเวลามาตรการภาษีเพื่อรองรับการย้ายฐานการผลิตของนักลงทุนต่างชาติ (Thailand Plus Package) รวม 3 ฉบับ [ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการลงทุนในระบบอัตโนมัติ) ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการจ้างบุคลากรที่มีทักษะสูง) และร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการพัฒนาบุคลากรให้มีทักษะสูง)
คณะรัฐมนตรีมีมติอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... รวม 3 ฉบับ ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
สาระสําคัญ
ร่างพระราชกฤษฎีกา รวม 3 ฉบับ ที่ กค. เสนอ ประกอบไปด้วย
1. ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการลงทุนในระบบอัตโนมัติ) เป็นการแก้ไขเพิ่มเติมพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 738) พ.ศ. 2564 โดยขยายระยะเวลาการยกเว้นภาษีเงินได้ให้แก่บริษัท หรือห้างหุ้นส่วนนิติบุคคล สําหรับรายจ่ายที่ได้จ่ายไปเป็นค่าใช้จ่ายเพื่อการลงทุนในเครื่องจักร และโปรแกรมคอมพิวเตอร์ที่เชื่อมต่อกับเครื่องจักรในระบบอัตโนมัติ แต่ไม่ใช่เป็นการซ่อมแซมให้คงสภาพเดิม จากเดิม ตั้งแต่วันที่ 1 มกราคม 2564 ถึงวันที่ 31 ธันวาคม 2565 เป็น ตั้งแต่วันที่ 1 มกราคม 2564 ถึงวันที่ 31 ธันวาคม 2568 [โดยพระราชกฤษฎีกาเดิมได้สิ้นสุดแล้วเมื่อวันที่ 31 ธันวาคม 2565 แต่ยังมีบริษัทหรือห้างหุ้นส่วนนิติบุคคลที่ลงทุนในเครื่องจักรดังกล่าวตามโครงการลงทุนในระบบอัตโนมัติไปแล้ว (ระบบ Automation ที่ลดการใช้แรงงานคนโดยใช้เครื่องจักรในการทํางานแทน) ที่ยังจ่ายเงินไม่แล้วเสร็จภายในปี 2565] เพื่อเป็นการช่วยสนับสนุนและสร้างแรงจูงใจให้นักลงทุนมีการลงทุนในระบบอัตโนมัติในประเทศไทยเพิ่มขึ้น อันเป็นการช่วยเพิ่มประสิทธิภาพของอุตสาหกรรมและเพิ่มขีดความสามารถในการแข่งขันของประเทศไทย
2. ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการจ้างบุคลากรที่มีทักษะสูง) โดยเป็นการขยายระยะเวลาการยกเว้นภาษีเงินได้ให้แก่บริษัทหรือห้างหุ้นส่วนนิติบุคคลที่ประกอบกิจการในอุตสาหกรรมเป้าหมาย (อุตสาหกรรมยานยนต์ อุตสาหกรรมการเกษตรและเทคโนโลยีชีวภาพ) สําหรับรายจ่ายที่ได้จ่ายเป็นเงินเดือนให้แก่การจ้างงานลูกจ้างที่มีทักษะสูงด้านวิทยาศาสตร์ เทคโนโลยี วิศวกรรมศาสตร์ หรือคณิตศาสตร์ ตั้งแต่วันที่ 1 มกราคม 2566 ถึงวันที่ 31 ธันวาคม 2568 (โดยพระราชกฤษฎีกาเดิมได้สิ้นสุดแล้วเมื่อวันที่ 31 ธันวาคม 2565) ทั้งนี้ เพื่อเป็นการส่งเสริมและสนับสนุนให้มีการจ้างงานบุคลากรที่มีทักษะสูงด้านวิทยาศาสตร์ เทคโนโลยี วิศวกรรมศาสตร์ หรือคณิตศาสตร์เพิ่มมากขึ้น อันเป็นการพัฒนาอุตสาหกรรมเป้าหมายในประเทศไทยให้มีประสิทธิภาพและเพิ่มขีดความสามารถในการแข่งขันของประเทศไทย
3. ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการพัฒนาบุคลากรให้มีทักษะสูง) โดยเป็นการขยายระยะเวลาการยกเว้นภาษีเงินได้ให้แก่บริษัทหรือห้างหุ้นส่วนนิติบุคคล สําหรับรายจ่ายที่ได้จ่ายเป็นค่าใช้จ่ายในการส่งลูกจ้างเข้ารับการศึกษาหรือฝึกอบรม หรือค่าใช้จ่ายในการฝึกอบรมลูกจ้างในหลักสูตรที่ได้รับการรับรองจากหน่วยงานของรัฐที่กําหนด [ปัจจุบันมี 3 หน่วยงาน คือ สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ สํานักงานคณะกรรมการนโยบายเขตพัฒนาพิเศษภาคตะวันออก และสํานักงานส่งเสริมเศรษฐกิจดิจิทัล และเมื่อพระราชกฤษฎีกาฉบับนี้มีผลใช้บังคับ กระทรวงการคลังจะออกประกาศกระทรวงการคลังให้คณะกรรมการเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (Center of Robotics Excellence: CoRE) เป็นหน่วยงานรับรองเพิ่มอีก 1 หน่วยงาน] ตั้งแต่วันที่ 1 มกราคม 2566 ถึงวันที่ 31 ธันวาคม 2568 (โดยพระราชกฤษฎีกาเดิมได้สิ้นสุดแล้วเมื่อวันที่ 31 ธันวาคม 2565) ทั้งนี้ เพื่อเป็นการส่งเสริมและสนับสนุนให้มีการฝึกอบรมลูกจ้างของบริษัทหรือห้างหุ้นส่วนนิติบุคคลให้มีทักษะที่สูงขึ้น อันเป็นการพัฒนาบุคลากรของประเทศไทยให้มีประสิทธิภาพ และพัฒนาการประกอบกิจการของเอกชนในประเทศไทย
กค. ได้รายงานประมาณการการสูญเสียรายได้ตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยคาดว่าจะทําให้ภาครัฐสูญเสียรายได้ รวม 3 มาตรการ ประมาณปีละ 803 ล้านบาท รวม 3 ปีภาษีประมาณ 2,409 ล้านบาท
8. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุนการบริจาคเงินให้แก่กองทุนวิจัย พัฒนา และนวัตกรรม)
คณะรัฐมนตรีมีมติอนุมัติและเห็นชอบ ดังนี้
1. อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
2. เห็นชอบตามที่ กค. เสนอมอบหมายกระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมขับเคลื่อนและสร้างการรับรู้และความเข้าใจมาตรการภาษีเพื่อสนับสนุนการบริจาคเงินให้แก่กองทุนวิจัย พัฒนา และนวัตกรรม รวมทั้งร่วมติดตามและประเมินประโยชน์ที่ได้รับจากมาตรการนี้ เช่น ผลการรับเงินบริจาคของกองทุนวิจัย พัฒนา และนวัตกรรม จํานวน 4 กองทุน การนําเงินบริจาคที่กองทุนดังกล่าวได้รับไปใช้ประโยชน์ และนําส่งข้อมูลดังกล่าวให้ กค. เป็นรายปีจนสิ้นสุดมาตรการเพื่อประกอบการจัดทํารายงานเปรียบเทียบประโยชน์ที่ได้รับกับการสูญเสียรายได้ที่เกิดขึ้นจริงกับประมาณการตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 และให้ อว. ดําเนินการต่อไป
สาระสําคัญ
ร่างพระราชกฤษฎีกา ที่ กค. เสนอ เป็นการขยายระยะเวลาการยกเว้นภาษีเงินได้ให้แก่บุคคลธรรมดาและบริษัทหรือห้างหุ้นส่วนนิติบุคคลเพื่อสนับสนุนการบริจาคเงินให้แก่กองทุนวิจัย พัฒนา และนวัตกรรม รวม 4 กองทุน ได้แก่ 1) กองทุนเพื่อการพัฒนาระบบมาตรวิทยา 2) กองทุนเพื่อการพัฒนาระบบสาธารณสุข 3) กองทุนเพื่อการพัฒนาวิทยาศาสตร์และเทคโนโลยี และ 4) กองทุนส่งเสริมวิทยาศาสตร์ วิจัยและนวัตกรรม โดยให้หักลดหย่อนหรือหักเป็นรายจ่ายได้ 2 เท่าของจํานวนเงินหรือรายจ่ายที่บริจาคผ่านระบบบริจาคอิเล็กทรอนิกส์ (e-Donation) ของกรมสรรพากรที่ได้กระทําตั้งแต่วันที่ 1 มกราคม พ.ศ. 2566 ถึงวันที่ 31 ธันวาคม พ.ศ. 2568 (รวม 3 ปีภาษี) ซึ่งเป็นการให้สิทธิประโยชน์ทางภาษีเช่นเดียวกับพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 717) พ.ศ. 2564 ซึ่งสิ้นสุดการใช้บังคับเมื่อวันที่ 31 ธันวาคม พ.ศ. 2565
กค. ได้รายงานประมาณการการสูญเสียรายได้ตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 โดยคาดว่ามาตรการทางภาษีดังกล่าวจะทําให้สูญเสียรายได้ภาษีเงินได้ประมาณ 10 ล้านบาท (เฉลี่ยปีละ 3.33 ล้านบาท) แต่จะเป็นการส่งเสริมให้ภาคเอกชนบริจาคเงินให้แก่กองทุนวิจัย พัฒนา และนวัตกรรมอย่างต่อเนื่อง ซึ่งจะทําให้มีการยกระดับขีดความสามารถทางวิทยาศาสตร์และเทคโนโลยีของประเทศตามยุทธศาสตร์ชาติด้านการสร้างความสามารถในการแข่งขันและด้านการพัฒนา และเสริมสร้างศักยภาพทรัพยากรมนุษย์
9. เรื่อง การจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) [ร่างพระราชกฤษฎีกาจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) พ.ศ. ....]
คณะรัฐมนตรีมีมติเห็นชอบและอนุมัติ ดังนี้
1. เห็นชอบการจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน)
2. อนุมัติหลักการร่างพระราชกฤษฎีกาจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) พ.ศ. .... ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงานสภาพัฒนาการเศรษฐกิจและสังคมแห่งชาติและสํานักงาน ก.พ.ร. ไปประกอบการพิจารณาด้วย แล้วดําเนินการต่อไปได้
3. ให้ อว. รับความเห็นของสํานักงาน ก.พ. และสํานักงานสภาพัฒนาการเศรษฐกิจและสังคมแห่งชาติ ไปพิจารณาดําเนินการต่อไปด้วย
สาระสําคัญ
1. การจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ เป็นองค์การมหาชน และร่างพระราชกฤษฎีกาจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) พ.ศ. .... ที่ อว. เสนอ มีสาระสําคัญเป็นการจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) โดยแยกหน่วยบริหารและจัดการทุน จํานวน 3 หน่วย ซึ่งอยู่ภายใต้สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ให้เป็นองค์การมหาชน ซึ่งเป็นหน่วยงานของรัฐ โดยมีภารกิจในการเป็นกลไกบริหารและจัดการทุนที่สําคัญในการสนับสนุนและขับเคลื่อนการพัฒนาเทคโนโลยีและนวัตกรรม เพื่อนําไปสู่การใช้ประโยชน์และก่อให้เกิดการเปลี่ยนแปลงที่เป็นรูปธรรม โดยมีเป้าหมายเพื่อเพิ่มความสามารถในการแข่งขันของภาคการผลิตและบริการ และสร้างรากฐานไปสู่อุตสาหกรรมและกิจการแห่งอนาคต การพัฒนาพื้นที่ และการยกระดับคุณภาพชีวิตและเศรษฐกิจฐานราก รวมทั้งบริหารจัดการเพื่อให้เกิดการลงทุนวิจัยและนวัตกรรมร่วมกับภาคเอกชน รวมถึงการระดมทุนจากบุคคลทั่วไปหรือหน่วยงานอื่นเพื่อการวิจัยและนวัตกรรม และการนําผลงานดังกล่าวไปใช้ประโยชน์เชิงพาณิชย์หรือเชิงสังคม
2. อว. ได้ดําเนินการขอจัดตั้งองค์การมหาชนดังกล่าวต่อสํานักงาน ก.พ.ร. ตามมติคณะรัฐมนตรีเมื่อวันที่ 18 กรกฎาคม 2549 (เรื่อง ขั้นตอนการจัดตั้งองค์การมหาชน) และคณะกรรมการพัฒนาและส่งเสริมองค์การมหาชนได้มีมติเห็นชอบการจัดตั้งสํานักงานเร่งรัดการวิจัยและนวัตกรรมเพื่อเพิ่มความสามารถการแข่งขันและการพัฒนาพื้นที่ (องค์การมหาชน) พร้อมทั้งเห็นชอบกรอบอัตรากําลังจํานวน 113 อัตรา และให้คงอัตรากําลังดังกล่าวจนถึงปีงบประมาณ พ.ศ. 2567 ประกอบกับหน่วยงานที่เกี่ยวข้องได้เห็นชอบหรือไม่ขัดข้องในหลักการ
10. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการกีฬา)
คณะรัฐมนตรีมีมติ
1. อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
2. เห็นชอบตามที่ กค. เสนอมอบหมายกระทรวงการท่องเที่ยวและกีฬา (กก.) ร่วมขับเคลื่อนและสร้างการรับรู้และความเข้าใจมาตรการภาษีเพื่อสนับสนุนการกีฬา ร่วมติดตามและประเมินประโยชน์ที่ได้รับจากมาตรการนี้เพื่อการจัดทํารายงานเปรียบเทียบประโยชน์ที่ได้รับกับการสูญเสียรายได้ที่เกิดขึ้นจริงกับประมาณการตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 รวมทั้งร่วมส่งเสริมและสนับสนุนให้หน่วยรับบริจาคสําหรับการบริจาคเพื่อสนับสนุนการกีฬาทุกแห่งใช้ระบบบริจาคอิเล็กทรอนิกส์ (e-Donation) ของกรมสรรพากร เพื่ออํานวยความสะดวกให้แก่ผู้บริจาคและหน่วยรับบริจาค และให้ กก. ดําเนินการต่อไป
สาระสําคัญ
1. ร่างพระราชกฤษฎีกา ที่ กค. เสนอ มีสาระสําคัญเป็นการกําหนดสิทธิประโยชน์ทางภาษี โดยยกเว้นภาษีเงินได้บุคคลธรรมดา ภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะ และอากรแสตมป์ ให้แก่ผู้บริจาคที่เป็นบุคคลธรรมดาหรือบริษัทหรือห้างหุ้นส่วนนิติบุคคล สําหรับการบริจาคเงินหรือทรัพย์สินเพื่อสนับสนุนการกีฬาให้แก่ 1) การกีฬาแห่งประเทศไทย 2) คณะกรรมการกีฬาจังหวัด 3) สมาคมกีฬาแห่งจังหวัด 4) สมาคมกีฬาที่ใช้คําว่า “แห่งประเทศไทย” (เช่น สมาคมกีฬาขี่ม้าแห่งประเทศไทย สมาคมกีฬามวยสากลแห่งประเทศไทย และสมาคมกีฬาวอลเลย์บอลแห่งประเทศไทย) หรือกองทุนพัฒนาการกีฬาแห่งชาติ และ 5) กรมพลศึกษา โดยให้หักลดหย่อนหรือหักเป็นรายจ่ายได้ 2 เท่าของจํานวนเงินบริจาค สําหรับการบริจาคผ่านระบบบริจาคอิเล็กทรอนิกส์ (e-Donation) ของกรมสรรพากร ตั้งแต่วันที่ 1 มกราคม 2566 ถึงวันที่ 31 ธันวาคม 2567 (รวม 2 ปีภาษี) โดยมาตรการภาษีดังกล่าวเป็นการให้สิทธิประโยชน์ทางภาษีเช่นเดียวกับการให้สิทธิประโยชน์ทางภาษีตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 696) พ.ศ. 2563 ซึ่งได้สิ้นสุดไปแล้ว ตั้งแต่วันที่ 31 ธันวาคม 2562 ซึ่งจะสอดคล้องกับการขยายระยะเวลาการให้สิทธิหักลดหย่อนหรือหักรายจ่ายได้ 2 เท่าสําหรับการบริจาคอื่น ๆ ที่กําหนดให้มีระยะเวลาถึงวันที่ 31 ธันวาคม 2567 เช่น การบริจาคเพื่อสนับสนุนการศึกษา
2. กค. ได้รายงานประมาณการการสูญเสียรายได้และประโยชน์ที่จะได้รับตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 และคาดว่ามาตรการภาษีดังกล่าวจะมีผลทําให้ภาครัฐจัดเก็บภาษีลดลงปีละประมาณ 1 ล้านบาท (รวม 2 ปีภาษี ประมาณ 2 ล้านบาท) แต่อย่างไรก็ตาม หน่วยรับบริจาคเพื่อสนับสนุนการกีฬา จะได้รับบริจาคจากภาคเอกชนตามมาตรการภาษีดังกล่าวปีละประมาณ 8 ล้านบาทเศษ (ในปี 2565) ซึ่งมาตรการนี้ภาคเอกชนและภาคประชาชนจะมีส่วนร่วมสนับสนุนการกีฬาของประเทศอย่างต่อเนื่อง และเป็นการช่วยลดภาระงบประมาณของภาครัฐในด้านการกีฬาได้อีกทางหนึ่ง
11. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุนการจ้างงานผู้พ้นโทษ)
คณะรัฐมนตรีมีมติ
1. อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
2. เห็นชอบตามที่ กค. เสนอมอบหมายกระทรวงยุติธรรม (ยธ.) ร่วมขับเคลื่อนและสร้างการรับรู้และความเข้าใจมาตรการภาษีเพื่อสนับสนุนการจ้างงานผู้พ้นโทษ รวมทั้งร่วมติดตามและประเมินประโยชน์ที่ได้รับจากมาตรการนี้และนําส่งข้อมูลดังกล่าวให้แก่ กค. เป็นรายปี เพื่อประกอบการจัดทํารายงานเปรียบเทียบประโยชน์ที่ได้รับกับการสูญเสียรายได้ที่เกิดขึ้นจริงกับประมาณการตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 และให้ ยธ. ดําเนินการต่อไป
ทั้งนี้ ร่างพระราชกฤษฎีกาที่ กค. เสนอ เป็นการขยายระยะเวลาการยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคลเป็นจํานวนร้อยละห้าสิบของรายจ่ายที่ได้จ่ายเป็นค่าใช้จ่ายในการจ้างงานผู้พ้นโทษที่ได้รับการปล่อยตัวจากเรือนจําเป็นระยะเวลาไม่เกิน 3 ปี นับแต่วันที่ได้รับการปล่อยตัวเข้าทํางาน เฉพาะส่วนที่ไม่เกิน 15,000 บาทต่อคนต่อเดือน เป็นระยะเวลา 4 ปี (4 ปีภาษี) สําหรับรอบระยะเวลาบัญชีที่เริ่มในหรือหลังวันที่ 1 มกราคม 2565 ถึงวันที่ 31 ธันวาคม 2568 (มาตรการเดิมได้สิ้นสุดลงแล้วเมื่อวันที่ 31 ธันวาคม 2564) ทั้งนี้ เพื่อเป็นการส่งเสริมและจูงใจให้ภาคเอกชนมีส่วนร่วมสนับสนุนการจ้างงานผู้พ้นโทษเข้าทํางานอย่างต่อเนื่อง
กค. ได้พิจารณาการสูญเสียรายได้ตามมาตรรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 โดยคาดว่ามาตรการภาษีดังกล่าวจะมีการจ้างงานผู้พ้นโทษ 39,000 คน และทําให้ภาครัฐสูญเสียรายได้ภาษีเงินได้นิติบุคคลประมาณ 705 ล้านบาท (เฉลี่ยปีละ 176.25 ล้านบาท) แต่จะทําให้ผู้พ้นโทษมีงานทําภายหลังได้รับการปล่อยตัวออกจากเรือนจํา ช่วยให้ผู้พ้นโทษที่กระทําความผิดซ้ํามีจํานวนลดลง และผู้พ้นโทษมีรายได้สามารถพึ่งพาตนเองได้อย่างมีศักดิ์ศรี
สาระสําคัญของร่างพระราชกฤษฎีกา
1. กําหนดบทนิยามคําว่า “ผู้พ้นโทษ” หมายความว่า นักโทษเด็ดขาดตามกฎหมายว่าด้วยราชทัณฑ์ ซึ่งมีสัญชาติไทยและได้รับการปล่อยตัวออกจากเรือนจําเนื่องจากครบกําหนดโทษตามหมายศาล ลดวันต้องโทษจําคุกหรือพักการลงโทษ
2. กําหนดให้ยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคล ซึ่งรับผู้พ้นโทษที่ได้รับการปล่อยตัวจากเรือนจําเป็นระยะเวลาไม่เกิน 3 ปี นับแต่วันที่ได้รับการปล่อยตัวเข้าทํางาน สําหรับเงินได้เป็นจํานวนร้อยละห้าสิบของรายจ่ายที่ได้จ่ายเป็นค่าใช้จ่ายในการจ้างแรงงานผู้พ้นโทษเฉพาะในส่วนที่ไม่เกิน 15,000 บาทต่อคนต่อเดือน สําหรับรอบระยะเวลาบัญชีเริ่มในหรือหลังวันที่ 1 มกราคม 2565 แต่ไม่เกินวันที่ 31 ธันวาคม 2568 (รวม 4 ปีภาษี)
3. กําหนดให้บริษัทหรือห้างหุ้นส่วนนิติบุคคลที่ใช้สิทธิยกเว้นภาษีเงินได้เนื่องจากการจ้างแรงงานผู้พ้นโทษ ต้องไม่ใช้สิทธิยกเว้นภาษีเงินได้เนื่องจากรายจ่ายในการจ้างงานบุคคลดังกล่าวตามพระราชกฤษฎีกาอื่นที่ออกตามความในประมวลรัษฎากรอีก ไม่ว่าทั้งหมดหรือบางส่วน
4. กําหนดให้บริษัทหรือห้างหุ้นส่วนนิติบุคคลที่ใช้สิทธิยกเว้นภาษีเงินได้นิติบุคคลนี้ หากต่อมาไม่ปฏิบัติตามหลักเกณฑ์ที่กําหนด ให้สิทธิสิ้นสุดลงและต้องนําเงินได้ที่ได้ใช้สิทธิไปแล้วไปรวมเป็นรายได้ในการคํานวณกําไรสุทธิเพื่อเสียภาษีเงินได้นิติบุคคลในรอบระยะเวลาบัญชีที่ได้ใช้สิทธินั้น
12. เรื่อง ร่างระเบียบสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ว่าด้วยการร่วมลงทุนในโครงการซึ่งนําผลงานวิจัยและนวัตกรรมไปใช้ประโยชน์ พ.ศ. ....
คณะรัฐมนตรีมีมติเห็นชอบในหลักการร่างระเบียบสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ว่าด้วยการร่วมลงทุนในโครงการซึ่งนําผลงานวิจัยและนวัตกรรมไปใช้ประโยชน์ พ.ศ. .... ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา แล้วดําเนินการต่อไปได้ และให้กระทรวงการอุดมศึกษา วิทยาศาสตร์ วิจัยและนวัตกรรม รับความเห็นของสํานักงาน ก.พ.ร. และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างระเบียบ
กําหนดหลักเกณฑ์ วิธีการ และเงื่อนไขเกี่ยวกับการร่วมลงทุนในโครงการที่นําผลงานวิจัยและนวัตกรรมไปใช้ประโยชน์ สรุปได้ดังนี้
1. กําหนดให้ระเบียบนี้ให้ใช้บังคับแก่ (1) สถาบันอุดมศึกษาของรัฐ (2) หน่วยงานของรัฐที่มีภารกิจและวัตถุประสงค์ด้านการวิจัยและนวัตกรรมตามที่สภานโยบายฯ กําหนด และ (3) หน่วยงานอื่นของรัฐตามที่สภานโยบายฯ กําหนด
2. กําหนดให้การร่วมลงทุนซึ่งนําผลงานวิจัยและนวัตกรรมไปใช้ประโยชน์ต้องมีวัตถุประสงค์เพื่อสร้างประโยชน์ในเชิงพาณิชย์ เชิงสังคม หรือเชิงสาธารณประโยชน์ หรือเพื่อสร้างความเป็นหุ้นส่วนระหว่างรัฐและเอกชน หรือเพื่อสร้างให้เกิดธุรกิจฐานเทคโนโลยีและนวัตกรรมรายใหม่ และต้องคํานึงถึงความสําเร็จและความคุ้มค่าในการดําเนินโครงการร่วมลงทุน รวมถึงมีความโปร่งใสและสามารถตรวจสอบได้ในการจัดทําและดําเนินโครงการ
3. กําหนดรูปแบบการร่วมลงทุนในโครงการการร่วมลงทุน ดังนี้
(1) ร่วมลงทุนกับเอกชนจัดตั้งบริษัทร่วมทุน
(2) จัดตั้งนิติบุคคลเพื่อร่วมลงทุน
(3) รูปแบบอื่นนอกจาก (1) และ (2) ให้เป็นไปตามระเบียบของหน่วยงานเจ้าของโครงการ
4. กําหนดให้หน่วยงานเจ้าของโครงการอาจจัดตั้งนิติบุคคลเพื่อร่วมลงทุนให้ดําเนินการร่วมลงทุนในวิสาหกิจเริ่มต้นหรือบริษัทซึ่งมีวัตถุประสงค์ในการนําผลงานวิจัยและนวัตกรรมไปใช้ประโยชน์ได้
5. กําหนดวิธีการคัดเลือกเอกชนมาร่วมลงทุน ดังนี้
(1) คัดเลือกจากเอกชนอย่างน้อยสามรายที่เข้ายื่นข้อเสนอร่วมลงทุนโดยมีหลักเกณฑ์การคัดเลือกคือ มีความโปร่งใสและเป็นธรรม และเอกชนที่ได้รับการคัดเลือกต้องมีคุณสมบัติ ประสบการณ์ ความพร้อม และความสามารถในการเข้าร่วมลงทุนเหมาะสมตามเกณฑ์ที่หน่วยงานเจ้าของโครงการตั้งไว้
(2) ใช้วิธีการเฉพาะเจาะจง โดยให้หน่วยงานเจ้าของโครงการเชิญชวน
เฉพาะเอกชนซึ่งมีคุณสมบัติตรงตามเงื่อนไขที่หน่วยงานเจ้าของโครงการกําหนดรายใดรายหนึ่ง
ให้เข้ายื่นข้อเสนอ
6. กําหนดให้การพิจารณาอนุมัติโครงการร่วมลงทุนของหน่วยงานเจ้าของโครงการให้ผู้มีอํานาจอนุมัติพิจารณาความสอดคล้องของนโยบายการร่วมลงทุน ข้อเสนอและเงื่อนไขการร่วมลงทุนและความเป็นไปได้ทางธุรกิจ แผนธุรกิจ และแผนการจัดการความเสี่ยง รวมถึงความพร้อมของผู้ร่วมทุนและประสบการณ์ของผู้บริหาร และให้หน่วยงานเจ้าของโครงการออกระเบียบเพิ่มเติมในรายละเอียดขั้นตอนการดําเนินงานพิจารณาอนุมัติโครงการร่วมลงทุนและการคัดเลือกเอกชน
7. กําหนดให้หน่วยงานเจ้าของโครงการต้องจัดให้มีการลงนามในสัญญาร่วมลงทุนกับเอกชน โดยร่างสัญญาร่วมลงทุนจะต้องผ่านการตรวจพิจารณาจากสํานักงานอัยการสูงสุดหรือผ่านการตรวจพิจารณาของผู้เชี่ยวชาญด้านกฎหมาย และกรณีที่คู่สัญญาหรือบริษัทร่วมทุนทําผิดสัญญา หรือผิดกฎหมาย หรือดําเนินกิจการผิดวัตถุประสงค์ของการจัดตั้ง หรือมีผลการดําเนินงานขาดทุนติดต่อกันอย่างต่อเนื่องและไม่มีแนวโน้มว่าจะสามารถทํากําไรได้ในอนาคตให้หน่วยงานเจ้าของโครงการพิจารณาบอกเลิกสัญญาหรือถอนการลงทุน ด้วยกระบวนการที่โปร่งใสและตรวจสอบได้
13. เรื่อง ร่างกฎกระทรวงกําหนดประเภทและหลักเกณฑ์การประกอบธุรกิจโรงแรม (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดประเภทและหลักเกณฑ์การประกอบธุรกิจโรงแรม (ฉบับที่ ..) พ.ศ. .... ตามที่กระทรวงมหาดไทย (มท.) เสนอและให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของกระทรวงการท่องเที่ยวและกีฬาไปประกอบการพิจารณาด้วย แล้วดําเนินการต่อไปได้ และให้กระทรวงมหาดไทยรับความเห็นของกระทรวงการท่องเที่ยวและกีฬาและสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญ
ร่างกฎกระทรวงที่กระทรวงมหาดไทยเสนอมีสาระสําคัญเป็นการแก้ไขเพิ่มเติมกฎกระทรวงกําหนดประเภทและหลักเกณฑ์การประกอบธุรกิจโรงแรม พ.ศ. 2551 โดยแก้ไขเพิ่มเติมสถานที่พักที่ไม่เป็นโรงแรม โดยกําหนดให้สถานที่พักที่มีจํานวนห้องพักในอาคารเดียวกันหรือหลายอาคารรวมกันไม่เกิน 8 ห้อง และมีจํานวนผู้พักรวมกันทั้งหมดไม่เกิน 30 คน ซึ่งให้บริการเพื่อหารายได้เสริม เมื่อได้แจ้งให้นายทะเบียนทราบให้นายทะเบียนออกหนังสือรับแจ้งสถานที่พักที่ไม่เป็นโรงแรมตามพระราชบัญญัติโรงแรม พ.ศ. 2547 โดยกําหนดให้หนังสือรับแจ้งมีอายุ 5 ปี นับแต่วันแจ้ง เพื่ออนุรักษ์อาคารที่มีลักษณะเป็นเอกลักษณ์ทรงคุณค่าเฉพาะในแต่ละท้องถิ่นและเพื่อดึงดูดนักท่องเที่ยวและสร้างรายได้ให้กับชุมชนในท้องถิ่น นอกจากนี้ ได้เพิ่มเติมหลักเกณฑ์และเงื่อนไขสําหรับโรงแรม โดยเพิ่มเติมให้สามารถนําอาคารที่มีลักษณะเป็นแพ และอาคารที่มีลักษณะพิเศษ เช่น เต็นท์ กระโจม มาประกอบธุรกิจโรงแรมได้ รวมทั้งกําหนดเพิ่มเติมเงื่อนไขต่าง ๆ เพื่อความปลอดภัยสําหรับผู้พัก เช่น อาคารสําหรับใช้เป็นโรงแรมที่มีลักษณะเป็นแพต้องจัดให้มีเครื่องลอยน้ําหรือเสื้อชูชีพหรือกรณีเป็นเต็นท์ กระโจม ต้องจัดให้มีแสงสว่างอย่างเพียงพอในห้องพักและบริเวณทางเดิน นอกจากนี้ ห้องพักที่ให้บริการแบบห้องพักรวมโดยคิดค่าบริการเป็นรายคน (Hostel) ต้องจัดให้มีเลขประจําเตียงกํากับไว้ทุกเตียงเป็นเลขอารบิก ทั้งนี้ เพื่อให้สามารถกํากับดูแลความปลอดภัยของผู้เข้าพักแต่ละราย ทั้งนี้ เพื่อให้ผู้ประกอบการดังกล่าวสามารถดําเนินการขอรับใบอนุญาตประกอบธุรกิจโรงแรมให้ถูกต้องตามกฎหมายว่าด้วยโรงแรมได้ อันเป็นการสนับสนุนให้ผู้ประกอบการและผู้ให้บริการสถานที่พักโดยเฉพาะผู้ประกอบการ SMEs ภาคธุรกิจขนาดย่อมและขนาดเล็กในเมืองท่องเที่ยวเมืองรองสามารถนําอาคารที่มีรูปแบบพิเศษอื่นมาประกอบธุรกิจโรงแรมได้เพื่อให้ธุรกิจที่พักโรงแรมในประเทศไทยสามารถแข่งขันได้อย่างยั่งยืน ซึ่งคณะกรรมการส่งเสริมและกํากับธุรกิจโรงแรมได้เห็นชอบด้วยแล้ว
14. เรื่อง ร่างกฎกระทรวงกําหนดลักษณะและระบบความปลอดภัยของอาคารที่ใช้ประกอบธุรกิจโรงแรม พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดลักษณะและระบบความปลอดภัยของอาคารที่ใช้ประกอบธุรกิจโรงแรม พ.ศ. .... ตามที่กระทรวงมหาดไทย (มท.) เสนอและให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
สาระสําคัญ
เรื่องที่กระทรวงมหาดไทยเสนอสืบเนื่องปัจจุบันอาคารที่ใช้ประกอบธุรกิจโรงแรมมีลักษณะของอาคารที่มีความหลากหลายมากขึ้น มีการนําอาคารตามประเภทอื่นมาให้บริการที่พักแก่ประชาชนเป็นการทั่วไป เช่น การสร้างบังกะโลชั้นเดียวแบ่งเป็นห้อง ตู้คอนเทนเนอร์ แพที่อยู่ตามเขื่อนต่างๆ บ้านต้นไม้ เต็นท์แบบเป่าลม เป็นต้น ซึ่งลักษณะและโครงสร้างของอาคารไม่สอดคล้องกับอาคารที่จะนํามาประกอบธุรกิจโรงแรมตามที่กฎหมายว่าด้วยการควบคุมอาคารกําหนดซึ่งทําให้ไม่สามารถขอรับใบอนุญาตให้ใช้อาคารเป็นโรงแรม เพื่อจะขอรับใบอนุญาตประกอบธุรกิจโรงแรมได้ ดังนั้น กระทรวงมหาดไทยจึงได้เสนอร่างกฎกระทรวงในเรื่องนี้ เพื่อให้อาคารที่ใช้ประกอบธุรกิจโรงแรมดังกล่าวสามารถประกอบธุรกิจโรงแรมได้ โดยกําหนดมาตรการเกี่ยวกับลักษณะของโรงแรมและระบบความปลอดภัยสําหรับอาคารที่ใช้ประกอบธุรกิจโรงแรมให้มีความเหมาะสมต่อประเภทและขนาดของโรงแรม เพื่อใช้บังคับเป็นการทั่วไปสําหรับอาคารที่สร้างใหม่และอาคารประเภทอื่นที่จะนํามาใช้ประกอบธุรกิจโรงแรม โดยมีการกําหนดนิยาม “อาคารลักษณะพิเศษ” ให้มีความชัดเจนโดยหมายความว่าสิ่งที่สร้างขึ้นอย่างอื่นที่บุคคลอาจเข้าอยู่หรือเข้าใช้สอยได้เพื่อใช้เป็นโรงแรมที่มีลักษณะ แบบ รูปทรง สัดส่วนขนาดหรือเนื้อที่แตกต่างจากสภาพอาคารทั่วไป เช่น แพหรือสิ่งใดๆ ที่นํามาใช้ประกอบหรือสร้างให้เป็นรูปร่างลอยอยู่ในน้ําได้ เต็นท์ โครงสร้างแบบอัดอากาศ (bubble) ตู้คอนเทนเนอร์ เป็นต้น และกําหนดให้เจ้าของหรือผู้ครอบครองอาคารที่จะใช้ประกอบธุรกิจโรงแรมต้องดําเนินการตามที่กําหนดในส่วนที่เกี่ยวกับโครงสร้างของโรงแรม ระบบป้องกัน และระงับอัคคีภัย ระบบทางหนีไฟ ลักษณะภายในและภายนอกของอาคาร และการนําอาคารลักษณะพิเศษมาใช้ประกอบธุรกิจโรงแรม ทั้งนี้ เพื่อจะได้มีมาตรฐานของอาคารและความปลอดภัยสําหรับอาคารลักษณะพิเศษที่นํามาประกอบธุรกิจโรงแรมอันจะทําให้ผู้ประกอบการสามารถดําเนินการได้อย่างถูกต้องตามกฎหมายว่าด้วยการควบคุมอาคารและกฎหมายว่าด้วยโรงแรม อันเป็นการสนับสนุนให้ผู้ประกอบการและผู้ให้บริการสถานที่พักโดยเฉพาะผู้ประกอบการ SMEs ภาคธุรกิจขนาดย่อมและขนาดเล็กในเมืองท่องเที่ยวเมืองรองสามารถนําอาคารที่ มีรูปแบบพิเศษอื่นมาประกอบธุรกิจโรงแรมได้ เพื่อให้ธุรกิจที่พักโรงแรมในประเทศไทยสามารถแข่งขันได้อย่างยั่งยืน ซึ่งคณะกรรมการควบคุมอาคารได้เห็นชอบด้วยแล้ว และหน่วยงานที่เกี่ยวข้องเห็นชอบด้วยในหลักการ
15. เรื่อง ร่างพระราชกฤษฎีกายกเลิกพระราชกฤษฎีกากําหนดเขตสํารวจการกักตุนโภคภัณฑ์ พ.ศ. 2563 พ.ศ. ....
คณะรัฐมนตรีมีมติเห็นชอบร่างพระราชกฤษฎีกายกเลิกพระราชกฤษฎีกากําหนดเขตสํารวจการกักตุนโภคภัณฑ์ พ.ศ. 2563 พ.ศ. .... ตามที่กระทรวงมหาดไทย (มท.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ทั้งนี้ มท. เสนอว่า ปัจจุบันสถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 ในภาพรวมของโลกและของประเทศไทยมีแนวโน้มดีขึ้น จึงสามารถผ่อนคลายการบังคับใช้บรรดามาตรการเพื่อบรรเทาผลกระทบต่อประชาชนและผู้ประกอบการให้สามารถดําเนินชีวิตขับเคลื่อนกิจกรรมทางเศรษฐกิจและสังคมทั้งหลายให้เข้าสู่ภาวะปกติ โดยหน่วยงานภาครัฐสามารถนํามาตรการทางกฎหมายเข้าแก้ไขปัญหาได้ตามปกติแล้ว อันเป็นกรณีที่สภาพการณ์อันเป็นเหตุผลในการออกพระราชกฤษฎีกาฉบับดังกล่าวเปลี่ยนแปลงไป จึงไม่มีความจําเป็นที่จะต้องกําหนดให้ทุกท้องที่ทั่วราชอาณาจักรเป็นเขตสํารวจการกักตุนโภคภัณฑ์ตามพระราชบัญญัติสํารวจการกักตุนโภคภัณฑ์ พ.ศ. 2497 อีกต่อไป
สาระสําคัญของร่างพระราชกฤษฎีกา
ยกเลิกพระราชกฤษฎีกากําหนดเขตสํารวจการกักตุนโภคภัณฑ์ พ.ศ. 2563 โดยให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
16. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... [การปรับปรุงการจัดเก็บภาษีจากโทเคนดิจิทัลเพื่อการลงการลงทุน (Investment Token)]
คณะรัฐมนตรีมีมติอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลัง เสนอ และให้ส่งนักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
ทั้งนี้ ร่างพระราชกฤษฎีกาที่กระทรวงการคลังเสนอเป็นการยกเว้นภาษีเงินได้นิติบุคคลและภาษีมูลค่าเพิ่มให้แก่บริษัทหรือห้างหุ้นส่วนนิติบุคคล สําหรับเงินได้และมูลค่าของฐานภาษีอันเนื่องมาจากการโอนโทเคนดิจิทัลเพื่อการลงทุนที่เสนอขายต่อประชาชนตามกฎหมายว่าด้วยการประกอบสินทรัพย์ดิจิทัล (ตลาดแรก) และยกเว้นภาษีมูลค่าเพิ่มสําหรับการโอนโทเคนดิจิทัลเพื่อการลงทุน (ตลาดรอง) ที่ได้กระทําตั้งแต่วันที่ 14 พฤษภาคม 2561 เป็นต้นไป เพื่อให้มาตรการภาษีในการออกและเสนอขายโคเคนดิจิทัลต่อประชาชนในตลาดแรก และการขายโทเคนดิจิทัลในตลาดรองมีภาระที่เท่าเทียมกับการออกและเสนอขายหลักทรัพย์ และการขายหลักทรัพย์ในตลาดรองตามลําดับ ทั้งนี้ สํานักงานคณะกรรมการกํากับหลักทรัพย์และตลาดหลักทรัพย์ได้อยู่ระหว่างการแก้ไขเพิ่มเติมพระราชบัญญัติหลักทรัพย์และตลาดหลักทรัพย์ พ.ศ. 2535 (โดยหากมีการแก้ไขพระราชบัญญัติดังกล่าวแล้วเสร็จจะทําให้โทเคนดิจิทัลเพื่อการลงทุนมีสถานะเป็นหลักทรัพย์ประเภทหนึ่ง ซึ่งจะไม่มีภาระภาษีเงินได้และภาระภาษีมูลค่าเพิ่มเหมือนกับการซื้อขายหุ้นในตลาดแรกที่ผู้ออหุ้นไม่ต้องเสียภาษีเงินได้นิติบุคคลและในตลารองที่ผู้ซื้อขายในตลาดหลักทรัพย์ไม่ต้องเสียภาษีมูลค่าเพิ่ม) โดยเมื่อร่างพระราชกฤษฎีกานี้มีผลใช้บังคับจะทําให้เกิดการระดมทุนด้วยโทเคนดิจิทัลทั้งในตลาดแรกและตลอดรองเพิ่มขึ้น โดยปัจจุบันมีเพียง 2 บริษัทผู้ออกโทเคนดิจิทัลเท่านั้น คือ บุพเพสันนิวาสโทเคน (Destiny Token) ที่ระดมทุนไปสร้างภาพยนตร์ และสิริ ฮับ โทเคน (Siri Hub Token) ที่ระดมทุนไปใช้ในตลาดอสังหาริมทรัพย์
กระทรวงการคลังได้รายงานประมาณการการสูญเสียรายได้และประโยชน์ที่คาดว่าจะได้รับตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยสํานักงานคณะกรรมการกํากับหลักทรัพย์คาดการณ์ว่าในช่วงปี 2566 ถึงปี 2567 เมื่อร่างพระราชกฤษฎีกาฉบับนี้มีผลใช้บังคับจะมีการออกและเสนอขายโทเคนเพื่อการลงทุนมูลค่ารวมประมาณ 128,000 ล้านบาท ซึ่งคิดเป็นภาษีเงินได้นิติบุคคลประมาณ 25,600 ล้านบาท และภาษีมูลค่าเพิ่มประมาณ 8,960 ล้านบาท ดังนั้น จะทําให้ภาครัฐสูญเสียรายได้ในช่วง 2 ปีที่สํานักงานคณะกรรมการกํากับหลักทรัพย์และตลาดหลักทรัพย์คาดการณ์รวมภาษีเงินได้นิติบุคคลและภาษีมูลค่าเพิ่มอยู่ที่ประมาณ 35,279.55 ล้านบาท และการขายโทเคนเพื่อการลงทุนในตลาดรองไม่อาจประมาณการการสูญเสียรายได้ภาษีมูลค่าเพิ่มได้ เนื่องจากไม่อาจคาดการณ์ปริมาณและมูลค่าการขายโทเคนเพื่อการลงทุนในตลาดรองได้ อย่างไรก็ดีการขายโทเคนเพื่อการลงทุนในตลาดรองส่วนใหญ่เกิดขึ้นในศูนย์ซื้อขายสินทรัพย์ดิจิทัลที่ได้รับอนุญาตจากรัฐมนตรีว่าการกระทรวงการคลัง ซึ่งได้รับยกเว้นภาษีมูลค่าเพิ่มตามพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 744) พ.ศ. 2565 แล้ว แต่อย่างไรก็ตามมาตรการภาษีดังกล่าวจะเป็นการช่วยส่งเสริมการลงทุนแล้วสร้างแรงขับเคลื่อนทางเศรษฐกิจสนับสนุนการใช้เทคโนโลยีในการระดมทุน และลดอุปสรรคในการเข้าถึงแหล่งเงินทุนของกิจการที่มีศักยภาพในการประกอบธุรกิจ ซึ่งจะเกิดประโยชน์ต่อเศรษฐกิจและการพัฒนาของประเทศโดยรวม
สาระสําคัญของร่างพระราชกฤษฎีกา
ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... สรุปสาระสําคัญได้ดังนี้
ประเด็น
รายละเอียด
1. ผู้ได้รับสิทธิประโยชน์
· บริษัทหรือห้างหุ้นส่วนนิติบุคคลที่ออกและเสนอขายโทเคนดิจิทัลเพื่อการลงทุนต่อประชาชน (ในตลาดแรก)
· บุคคลธรรมดา และบริษัทหรือห้างหุ้นส่วนนิติบุคคลที่ซื้อขายโทเคนดิจิทัลเพื่อการลงทุน (ในตลาดรอง)
2. สิทธิประโยชน์ทางภาษี
· ยกเว้นภาษีเงินได้นิติบุคคลและภาษีมูลค่าเพิ่มให้แก่บริษัทหรือห้างหุ้นส่วนนิติบุคคลสําหรับเงินได้และมูลค่าของฐานภาษีอันเนื่องมาจากการโอนโทเคนดิจิทัลเพื่อการลงทุนที่ออกเสนอขายต่อประชาชนตามกฎหมายว่าด้วยการประกอบธุรกิจสินทรัพย์ดิจิทัล (ตลาดแรก) ทั้งนี้ ในกรณีโทเคนดิจิทัลที่ออกเสนอขายต่อประชาชนตามกฎหมายว่าด้วยการประกอบธุรกิจสินทรัพย์สินดิจิทัลใดมีลักษณะของโทเคนดิจิทัลเพื่อการลงทุนและโทเคนดิจิทัลที่มีวัตถุประสงค์อื่นให้บริษัทหรือห้างหุ้นส่วนนิติบุคคลได้รับยกเว้นภาษีข้างต้นเฉพาะกรณีที่สามารถแยกส่วนของโทเคนดิจิทัลเพื่อการลงทุน และโทเคนดิจิทัลที่มีวัตถุประสงค์อื่นออกจากกันได้เท่านั้น
· ยกเว้นภาษีมูลค่าเพิ่มสําหรับการโอนโทเคนดิจิทัลเพื่อการลงทุน (ตลาดรอง)
3. หลักเกณฑ์ วิธีการ และเงื่อนไข
· เป็นไปตามที่อธิบดีกรมสรรพากรประกาศกําหนด และในกรณีที่ไม่ปฏิบัติตามหลักเกณฑ์ วิธีการ และเงื่อนไขดังกล่าว ให้สิทธิในการได้รับยกเว้นภาษีสิ้นสุดลงตั้งแต่วันแรกที่ได้ใช้สิทธิไป
4. ระยะเวลาบังคับใช้
· ตั้งแต่วันที่ 14 พฤษภาคม 2561 เป็นต้นไป (ย้อนหลังไปถึงวันที่พระราชกําหนดการประกอบสินทรัพย์ดิจิทัล พ.ศ. 2561 มีผลใช้บังคับ)
เศรษฐกิจ-สังคม
17. เรื่อง การขยายอายุมาตรการสนับสนุนการให้สินเชื่อแก่ผู้ประกอบธุรกิจ (ระยะเวลา 1 ปี)
คณะรัฐมนตรีมีมติเห็นชอบตามที่กระทรวงการคลัง (กค.) เสนอดังนี้
1. ขยายอายุมาตรการสนับสนุนการให้สินเชื่อแก่ผู้ประกอบธุรกิจ (มาตรการให้สินเชื่อฯ) (วงเงิน 250,000 ล้านบาท) ออกไปอีก 1 ปี (เดิมระยะเวลาดําเนินการ 2 ปี) เพื่อรองรับการให้ความช่วยเหลือแก่ภาคธุรกิจภายใต้ (1) มาตรการสินเชื่อฟื้นฟู เพื่อให้ความช่วยเหลือและเพิ่มสภาพคล่องให้แก่ผู้ประกอบธุรกิจวิสาหกิจขนาดกลางและขนาดย่อม (SMEs) ที่ยังคงได้รับผลกระทบจากสถานการณ์การแพร่ระบาดของโรคติดเชื้อไวรัสโครนา 2019 (โรคโควิด 19) แต่ยังประกอบธุรกิจและมีศักยภาพในการแข่งขัน แต่อาจต้องใช้ระยะเวลาในการฟื้นฟูธุรกิจ และ (2) มาตรการสินเชื่อเพื่อการปรับตัว เพื่อเป็นแหล่งทุนให้แก่ผู้ประกอบธุรกิจ SMEs ที่มีความพร้อม และต้องการปรับตัวในช่วงเปลี่ยนผ่านเพื่อรองรับบริบทใหม่และการเปิดประเทศหลังสถานการณ์การแพร่ระบาดของโควิด 19
2. ไม่ขยายอายุมาตรการสนับสนุนการรับโอนทรัพย์สินหลักประกันเพื่อชําระหนี้ (มาตรการรับโอนทรัพย์สินเพื่อชําระหนี้ฯ) (วงเงิน 100,000 ล้านบาท) เนื่องจาก กลุ่มผู้ประกอบธุรกิจที่มีอสังหาริมทรัพย์เป็นหลักประกันกับสถาบันการเงิน โดยเฉพาะกลุ่มธุรกิจท่องเที่ยวและโรงแรมเริ่มฟื้นตัวจากการเปิดประเทศ ทําให้ไม่มีความจําเป็นต้องนําหลักประกันมาเข้าโครงการ
3. โอนวงเงินคงเหลือของมาตรการรับโอนทรัพย์สินเพื่อชําระหนี้ฯ (ตามข้อ 2) ภายหลังสิ้นสุดมาตรการ ณ วันที่ 9 เมษายน 2566 มารวมไว้เป็นวงเงินภายใต้มาตรการให้สินเชื่อฯ (ตามข้อ 1) เพื่อให้เกิดความยืดหยุ่นรองรับสถานการณ์ที่อาจเกิดขึ้นภายใต้ภาวะเศรษฐกิจที่ยังมีความไม่แน่นอนสูง ทั้งนี้ คาดว่าจะมีวงเงินคงเหลือตามมาตรการรับโอนทรัพย์สินเพื่อชําระหนี้ฯ สูงสุดจํานวน 29,000 ล้านบาท ซึ่งหากโอนวงเงินคงเหลือดังกล่าวแล้วจะทําให้มาตรการให้สินเชื่อฯ มีวงเงินคงเหลือรวมทั้งสิ้นประมาณ 61,500 ล้านบาท (จากเดิมที่คาดว่าจะคงเหลือ 32,500 ล้านบาท) หลังจากการต่ออายุมาตรการดังกล่าว ดังนี้
หน่วย : ล้านบาท
มาตรการ
จํานวนเงินคงเหลือ (ณ 9 เม.ย. 66)
(1) มาตรการให้สินเชื่อฯ